Številka: 4300-96/2022/2

Datum:

**JAVNI RAZPIS ZA SOFINANCIRANJE PROJEKTOV EKONOMSKO-POSLOVNE INFRASTRUKTURE NA OBMEJNIH PROBLEMSKIH OBMOČJIH V LETIH 2023 IN 2024**

**RAZPISNA DOKUMENTACIJA**

Februar 2023

VSEBINA RAZPISNE DOKUMENTACIJE

[1 RAZPISNA DOKUMENTACIJA 4](#_Toc127958160)

[2 IME OZIROMA NAZIV IN SEDEŽ ORGANA, KI DODELJUJE SREDSTVA 4](#_Toc127958161)

[3 PRAVNE IN PROGRAMSKE PODLAGE 4](#_Toc127958162)

[4 NAMEN, PREDMET, CILJI IN KAZALNIKI JAVNEGA RAZPISA 5](#_Toc127958163)

[5 OBMOČJE IZVAJANJA IN CILJNE SKUPINE/KONČNI PREJEMNIKI 7](#_Toc127958164)

[6 UPRAVIČENI STROŠKI 7](#_Toc127958165)

[6.1 Vrste upravičenih stroškov 7](#_Toc127958166)

[6.2 Posebnosti upravičenih stroškov 8](#_Toc127958167)

[6.2.1 Gradnja nepremičnin 8](#_Toc127958168)

[6.2.2 Oprema (samo za inkubatorje) 8](#_Toc127958169)

[6.2.3 Nakup nezazidanih zemljišč 8](#_Toc127958170)

[6.2.4 Nakup zemljišča z objektom ali z delom objekta (samo za inkubatorje) 9](#_Toc127958171)

[6.2.5 Stroški storitev zunanjih izvajalcev za izdelavo projektne ter investicijske dokumentacije, arheološka izkopavanja, strokovni gradbeni nadzor ter informiranje in komuniciranje 9](#_Toc127958172)

[6.3 Postopek izbora izvajalcev aktivnosti 10](#_Toc127958173)

[6.4 Dokazila za uveljavljanje sofinanciranja upravičenih stroškov 10](#_Toc127958174)

[7 OBDOBJE UPRAVIČENOSTI STROŠKOV IN OBDOBJE ZA PORABO SREDSTEV 10](#_Toc127958175)

[7.1 Obdobje upravičenosti stroškov 10](#_Toc127958176)

[7.2 Obdobje za porabo sredstev 11](#_Toc127958177)

[8 VIŠINA SREDSTEV 11](#_Toc127958178)

[8.1 Razpoložljiva sredstva po tem javnem razpisu 11](#_Toc127958179)

[9 POGOJI ZA UGOTAVLJANJE UPRAVIČENOSTI 12](#_Toc127958180)

[10 DOSEGANJE KAZALNIKOV PROJEKTA 18](#_Toc127958181)

[11 NAVODILA ZA IZDELAVO VLOGE 19](#_Toc127958182)

[11.1 Formalno popolna vloga 19](#_Toc127958183)

[12 ROKI IN NAČIN PRIJAVE 20](#_Toc127958184)

[13 ODPIRANJE IN PREGLED VLOG TER NAČIN DOPOLNITVE OZIROMA POJASNITVE VLOG 20](#_Toc127958185)

[14 OCENJEVANJE VLOG 21](#_Toc127958186)

[15 METODOLOGIJA IN MERILA ZA OCENJEVANJE / TOČKOVANJE VLOG 23](#_Toc127958187)

[16 OBVEŠČANJE O IZBORU IN POGOJI ZA PODPIS POGODBE 27](#_Toc127958188)

[17 OSTALE ZAHTEVE 28](#_Toc127958189)

[17.1 Zahteve glede hranjenja dokumentacije in spremljanja ter evidentiranja 28](#_Toc127958190)

[17.2 Zahteve glede dostopnosti dokumentacije nadzornim organom 28](#_Toc127958191)

[17.3 Zahteve glede zagotavljanja enakih možnosti in trajnostnega razvoja 28](#_Toc127958192)

[17.4 Zahteve glede varovanje osebnih podatkov in poslovnih skrivnosti 28](#_Toc127958193)

[17.5 Zahteve glede spremljanja in vrednotenja doseganja ciljev in kazalnikov projekta 29](#_Toc127958194)

[17.6 Posledice, če se ugotovi, da je v postopku potrjevanja ali izvrševanja projektov prišlo do resnih napak, nepravilnosti, goljufije ali kršitve obveznosti 29](#_Toc127958195)

[17.7 Posledice, če se ugotovi, da aktivnosti na projektu niso bile skladne s pravom Republike Slovenije 29](#_Toc127958196)

[17.8 Posledice, če se ugotovi dvojno financiranje posamezne projekta ali, da je višina financiranja projekta presegla maksimalno dovoljeno stopnjo oziroma znesek pomoči 29](#_Toc127958197)

[18 PRITOŽBA 30](#_Toc127958198)

[19 DODATNE INFORMACIJE IN OBVEŠČANJE 30](#_Toc127958199)

# RAZPISNA DOKUMENTACIJA

Razpisna dokumentacija obsega podrobnejša pojasnila glede pogojev javnega razpisa, navodila in obrazce za prijavo.

Razpisna dokumentacija je na voljo na spletnem naslovu: https://www.gov.si/drzavni-organi/ministrstva/ministrstvo-za-gospodarski-razvoj-in-tehnologijo/.

Razpisna dokumentacija zajema:

* Besedilo javnega razpisa;
* Obrazec 1: Izjava prijavitelja o izpolnjevanju in sprejemanju razpisnih pogojev;
* Obrazec 2: Izjava o uskladitvi načrta razvojnih programov;
* Obrazec 3: Podatki o prijavitelju;
* Obrazec 4: Podatki o projektu;
* Priloga 1 k Obrazcu 4: Finančna konstrukcija projekta po stroških aktivnosti v tekočih cenah z nepovračljivim DDV;
* Priloga 2 k Obrazcu 4: Finančna konstrukcija projekta po letih in virih financiranja v tekočih cenah z nepovračljivim DDV;
* Priloga 3 k Obrazcu 4: Seznam podjetij, ki že zasedajo obstoječe uporabne površine EPC/inkubatorja;
* Priloga 4 k Obrazcu 4: Seznam podjetij, ki so izkazala interes za vstop v izgrajen/razširjen del EPC/inkubatorja;
* Obrazec 5: Pooblastilo za pridobitev podatkov od Finančne uprave Republike Slovenije;
* Obrazec 6: Vzorec pogodbe o sofinanciranju;
* Obrazec 7: Oprema ovojnice za oddajo vloge na javni razpis;
* Priloga 5: Primer grafičnega prikaza EPC;
* Priloga 6: Projektna naloga: Povprečna dostopnost do najbližjega priključka na avtocesto ali hitro cesto po občinah Republike Slovenije v letu 2015;
* Priloga 7: Koeficient razvitosti občin za leti 2022 in 2023.

# IME OZIROMA NAZIV IN SEDEŽ ORGANA, KI DODELJUJE SREDSTVA

Neposredni proračunski uporabnik je Republika Slovenija, Ministrstvo za kohezijo in regionalni razvoj, Kotnikova ulica 5, 1000 Ljubljana (v nadaljnjem besedilu: ministrstvo). Ministrstvo nastopa pri izvedbi tega javnega razpisa v vlogi nosilnega organa in izvajalca javnega razpisa.

# PRAVNE IN PROGRAMSKE PODLAGE

Pogodbeni stranki soglašata, da so del pogodbenega prava tudi naslednji predpisi in dokumenti:

* Zakon o spodbujanju skladnega razvoja (ZSRR-2; Uradni list RS, št. št. 20/11, 57/12 in 46/16),
* Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18 in 195/20 – odl. US),
* Proračun Republike Slovenije za leto 2023 (DP2023) (Uradni list RS, št. 187/21 in 150/22),
* Proračun Republike Slovenije za leto 2024 (DP2024) (Uradni list RS, št. 150/22),
* Zakon o izvrševanju proračunov Republike Slovenije za leti 2023 in 2024 (Uradni list RS, št. 150/22),
* Uredba o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11),
* Pravilnik o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP in 149/22),
* Zakon o javnem naročanju (Uradni list RS, št. 91/15, 14/18, 121/21, 10/22, 74/22 – odl. US in 100/22 – ZNUZSZS),
* Zakon o varstvu osebnih podatkov (Uradni list RS, št. 86/04, 113/05 – ZInfP, 51/07 – ZUstS-A, 67/07 in 177/20),
* Zakon o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20 in 3/22 - ZDeb; v nadaljnjem besedilu: ZIntPK),
* Uredba o izvajanju ukrepov endogene regionalne politike (Uradni list RS, št. 16/13, 78/15 in 46/19),
* Uredba o določitvi obmejnih problemskih območij ((Uradni list RS, št. 22/11, 97/12, 24/15, 35/17, 101/20 in 112/22),
* Program razvojnih spodbud za obmejna problemska območja v obdobju 2022-2025 (št. 30301-1/2022/3, z dne 10. 2. 2022).

Ministrstvo bo vsa dejanja v postopku tega javnega razpisa (obravnavanje vlog, izdaja sklepov, sklepanje pogodb, izvajanje pogodb idr.) izvajalo na podlagi in v skladu z zgoraj navedenimi pravnimi in programskimi podlagami.

# NAMEN, PREDMET, CILJI IN KAZALNIKI JAVNEGA RAZPISA

**Namen javnega razpisa**

Namen javnega razpisa je občinam omogočiti infrastrukturno izgradnjo novih ali razširitev obstoječih ekonomsko – poslovnih con (v nadaljevanju: EPC) ter izgradnjo novih ali razširitev obstoječih inkubatorjev, s čimer se bodo vzpostavile nove opremljene uporabne površine EPC oziroma inkubatorjev, namenjene izvajanju podjetniške dejavnosti in s tem zagotovili pogoji za razvoj in rast podjetij, ki gradijo podjetniško skupnost in krepijo verigo vrednosti na svojem področju, hkrati pa so pomembni zaposlovalci na regionalni in državni ravni.

**Predmet javnega razpisa**

Predmet javnega razpisa je sofinanciranje izgradnje ali razširitve[[1]](#footnote-1) EPC oziroma inkubatorjev. Predmet javnega razpisa ni obnova že obstoječe infrastrukture, razen kadar ta pomeni pogoj za izgradnjo novih ali razširitev obstoječih EPC oziroma inkubatorjev.

Predmet javnega razpisa zajema:

* **Sklop A**: sofinanciranje izgradnje ali razširitve EPC ter
* **Sklop B**: sofinanciranje izgradnje ali razširitve inkubatorjev.

***Sklop A****: sofinanciranje izgradnje ali razširitve EPC*

Za EPC se šteje območje več stavbnih zemljišč, ki so v prostorskih aktih prijavitelja opredeljena kot območja proizvodnih dejavnosti, površine za industrijo in / ali gospodarske cone (oznaka namenske rabe prostora: IP in/ali IG[[2]](#footnote-2)). Območje mora biti prostorsko enovita celota. Za EPC se v nobenem primeru ne šteje posamezna stavba, četudi je namenjena opravljanju gospodarske dejavnosti.

Kot upravičena investicija v EPC se za namen javnega razpisa upošteva investicija v javno gospodarsko infrastrukturo, ki je navedena v Prilogi 5 Pravilnika o vsebini in načinu vodenja zbirke podatkov o dejanski rabi prostora (Uradni list RS, št. 9/04, 7/18 – ZEN-A, 33/19 – ZEN-B in 199/21 – ZureP-3), in sicer:

* prometna infrastruktura[[3]](#footnote-3) (izgradnja cest znotraj EPC ter navezava cest znotraj EPC na dostopno/e cesto/e),
* energetska infrastruktura,
* komunalna infrastruktura,
* infrastruktura za telekomunikacije in
* vodna infrastruktura (samo protipoplavni ukrepi),

potrebna za delovanje EPC.

Pri investiciji v vodno infrastrukturo se kot upravičeni stroški štejejo samo protipoplavni ukrepi, ki so v neposredni (fizični) povezavi z delovanjem EPC. Pri tem velja, da se lahko upravičeni stroški protipoplavnih ukrepov sofinancirajo v višini največ 30 %.

Do sofinanciranja so upravičeni tudi drugi ukrepi, ki se nanašajo na ureditev površin EPC, ki je predmet vloge na javni razpis, ob pogoju, da je lastnica teh površin občina. Ti ukrepi so na primer: gradnja opornih zidov (če je gradnja potrebna za zaščito površin in/ali upravičene javne gospodarske infrastrukture), čiščenje in odvoz odpadkov, niveliranje površin, rušenje morebitnih obstoječih objektov in drugo.

Upravičena je investicija, ki je po zaključku celovita, kar pomeni, da ima EPC po zaključku projekta zagotovljeno vso potrebno infrastrukturo za nemoteno delovanje (npr. urejena cestna povezava, kanalizacijsko omrežje priključeno na čistilno napravo, ipd.). Infrastruktura, ki je predmet sofinanciranja, mora biti v lasti prijavitelja še najmanj pet (5) let od datuma zaključka projekta.

Projekt, ki je predmet vloge na javni razpis, mora biti zaključen (izvedene vse aktivnosti v okviru projekta) najkasneje do dne 31. 10. 2024.

***Sklop B****: sofinanciranje izgradnje ali razširitve inkubatorjev*

Kot upravičena investicija v inkubator se šteje:

* gradnja/obnova objekta (in pripadajoče infrastrukture, kot so parkirišča, ipd.) ter nakup opreme (računalniške, pohištvene, ipd.) za delovanje inkubatorja.

Do sofinanciranja je upravičena investicija, ki bo vključevala tako gradnjo/obnovo objekta, kot tudi nakup opreme.

Do sofinanciranja so upravičeni tudi drugi ukrepi, ki se nanašajo na ureditev površin inkubatorja, ki je predmet vloge na javni razpis, ob pogoju, da je lastnica teh površin občina. Ti ukrepi so na primer: gradnja opornih zidov (če je gradnja potrebna za zaščito površin in/ali upravičene javne gospodarske infrastrukture), čiščenje in odvoz odpadkov, niveliranje površin, rušenje morebitnih obstoječih objektov in drugo.

Podjetniški inkubator je kraj oziroma prostor, kjer so locirana novo-ustanovljena podjetja na relativno omejenem prostoru. Osnovni namen inkubatorjev je povečanje možnosti rasti in stopnje preživetja teh podjetij z zagotovitvijo modularnih poslopij, skupne tehnične infrastrukture, managerske podpore in podpornih storitev. Podjetja, ki se ne štejejo za novo-ustanovljena, ne morejo šteti kot inkubiranci. V okviru inkubatorja se lahko vzpostavijo tudi t.i. co-working prostori, v inkubatorju pa se lahko vzpostavijo tudi prostori za izvajanje storitev, dogodkov, idr. za podjetja, posameznike, druge zainteresirane skupine, ki niso inkubiranci, v kolikor gre za izvajanje storitev, dogodkov idr., namenjenih spodbujanju podjetništva, digitalizacije, krožnega gospodarstva, zelene ekonomije, ipd..

Kot novo-ustanovljeno podjetje oziroma inkubiranec se bo štelo inovativno podjetje ali posameznik kot nosilec poslovne zamisli, ki je vpisan manj kot tri (3) leta v ustrezen register in je vključen v posamezen inkubator, uporablja storitve in infrastrukturo inkubatorja ter ima z njim pogodbeno urejen odnos. Potrebno je upoštevati tudi, da je lahko inkubiranec v inkubatorju praviloma le dokler ne doseže maksimalne starosti za inkubacijo, kar pomeni pet (5) let od prvega vpisa v ustrezen register.

Upravičena je investicija, ki je po zaključku celovita, kar pomeni, da ima inkubator po zaključku projekta zagotovljeno vso potrebno infrastrukturo za nemoteno delovanje. Infrastruktura, ki je predmet sofinanciranja, mora biti v lasti prijavitelja še najmanj pet (5) let od datuma zaključka projekta.

Projekt, ki je predmet vloge na javni razpis, mora biti zaključen (izvedene vse aktivnosti v okviru projekta) najkasneje do dne 31. 10. 2024.

**Cilji javnega razpisa**

Cilji javnega razpisa so:

* vpliv na hitrejši razvoj gospodarstva na regionalni in državni ravni,
* vpliv na povečanje dodane vrednosti podjetij,
* vpliv na povečanje zaposlovanja v podjetjih na območju investicije.

**Kazalniki javnega razpisa**

***Sklop A: sofinanciranje izgradnje ali razširitve EPC***

Kazalniki učinka po tem javnem razpisu so:

* število podprtih investicijskih projektov,
* število izvedenih ukrepov v smeri trajnostne naravnanosti projekta oziroma t.i. modre/zelene infrastrukture,
* novo opremljene uporabne površine izgrajene/razširjene EPC (v ha).

Kazalniki rezultata po tem javnem razpisu so:

* zasedenost novo opremljenih uporabnih površin izgrajene/razširjene EPC s strani podjetij (v % glede na nove uporabne površine).

***Sklop B: sofinanciranje izgradnje ali razširitve inkubatorjev***

Kazalniki učinka so:

* + število podprtih investicijskih projektov,
* število izvedenih ukrepov v smeri trajnostne naravnanosti projekta oziroma t.i. modre/zelene infrastrukture,
	+ uporabne površine izgrajenega/razširjenega inkubatorja (v m2).

Kazalnik rezultata je:

* zasedenost novo opremljenih uporabnih površin izgrajenega/razširjenega inkubatorja (v % glede na nove uporabne površine),
* število vključenih novo-ustanovljenih podjetij v inkubator,
* število izvedenih delavnic,
* število izvedenih projektov z gospodarstvom.

# Območje izvajanja in ciljne skupine/KONČNI PREJEMNIKI

Upravičeno območje izvajanja so glede na Uredbo o določitvi obmejnih problemskih območij (Uradni list RS, št. 22/11, 97/12, 24/15, 35/17, 101/20 in 112/22) naslednje občine na območju Republike Slovenije:

Ajdovščina, Apače, Bistrica ob Sotli, Bohinj, Bovec, Brda, Brežice, Cankova, Cerkno, Cirkulane, Črenšovci, Črna na Koroškem, Črnomelj, Divača, Dobrovnik, Dolenjske Toplice, Dornava, Dravograd, Gorje, Gornji Petrovci, Grad, Hodoš, Hrpelje - Kozina, Ilirska Bistrica, Jezersko, Kanal, Kobarid, Kobilje, Kočevje, Komen, Kostanjevica na Krki, Kostel, Kozje, Kranjska Gora, Kungota, Kuzma, Lendava, Loška dolina, Loški Potok, Lovrenc na Pohorju, Luče, Majšperk, Metlika, Mežica, Miren - Kostanjevica, Moravske Toplice, Muta, Ormož, Osilnica, Pesnica, Pivka, Podčetrtek, Podlehnik, Podvelka, Poljčane, Postojna, Preddvor, Prevalje, Puconci, Radlje ob Dravi, Ravne na Koroškem, Renče - Vogrsko, Ribnica na Pohorju, Rogašovci, Rogatec, Ruše, Selnica ob Dravi, Semič, Sežana, Slovenj Gradec, Solčava, Središče ob Dravi, Sveta Ana, Sveti Tomaž, Šalovci, Šentjernej, Šmarje pri Jelšah, Tišina, Tolmin, Tržič, Velika Polana, Videm, Vipava, Vuzenica, Zavrč in Žetale.

Ciljna skupina javnega razpisa so podjetja, ki bodo poslovala v izgrajeni oziroma razširjeni EPC oziroma izgrajenem oziroma razširjenem inkubatorju.

Končni prejemniki so samoupravne lokalne skupnosti (občine), ki so tudi prijavitelji/nosilci/investitorji projekta.

En prijavitelj lahko na javni razpis za posamezen sklop odda le eno vlogo oziroma lahko odda največ eno vlogo za Sklop A in največ eno vlogo za Sklop B.

# UPRAVIČENI STROŠKI

Upravičeni stroški se presojajo, določajo in dokazujejo v skladu z določili javnega razpisa in razpisne dokumentacije.

Stroški, ki niso opredeljeni kot upravičeni, so neupravičeni stroški projekta.

## Vrste upravičenih stroškov

Upravičeni stroški tega javnega razpisa so:

1. gradbena, obrtniška in instalacijska (GOI) dela;
2. oprema (samo za inkubatorje);
3. nakup nezazidanih zemljišč;
4. nakup zemljišča z objektom ali delom objekta (samo za inkubatorje);
5. storitve zunanjih izvajalcev za:
	1. izdelavo projektne ter investicijske dokumentacije;
	2. arheološka izkopavanja;
	3. strokovni gradbeni nadzor ter
	4. informiranje in komuniciranje.

## Posebnosti upravičenih stroškov

### Gradnja nepremičnin

Upravičeni stroški za gradnjo lahko vključujejo plačila za vse dejavnosti v zvezi s pripravo in izvedbo gradbenih, obrtniških in instalacijskih (GOI) del.

Pogoji upravičenosti:

* infrastruktura se bo uporabljala za namen in v skladu s cilji javnega razpisa, določenimi v projektu;
* pridobljena so bila vsa dovoljenja za gradnjo infrastrukture;
* upoštevana je zakonodaja in predpisi s področja graditve objektov;
* pri pripravi investicijske dokumentacije je treba upoštevati veljavno Uredbo o enotni metodologiji za pripravo in obravnavo investicijske dokumentacije na področju javnih financ.

Davek na dodano vrednost ni upravičen strošek.

Gradnja prostorov, namenjenih gostinski ponudbi, ni upravičen strošek.

### Oprema (samo za inkubatorje)

Izdatki nakupa opreme so upravičeni, če so skladni s cilji projekta in so neposredno povezani s cilji projekta. Upravičeni so naslednji stroški nakupa opreme: računalniki, pohištvena oprema in druga oprema, ki je potrebna za delovanje inkubatorja. Vsa oprema, ki je predmet sofinanciranja, se mora 100 % uporabljati za namen operacije.

Davek na dodano vrednost ni upravičen strošek.

Nakup rabljene opreme ni upravičen strošek.

Nakup opreme, namenjene gostinski ponudbi, ni upravičen strošek.

Nakup strojev ter prevoznih sredstev ni upravičen strošek.

### Nakup nezazidanih zemljišč

Pogoji upravičenosti:

* med nakupom nezazidanega zemljišča in cilji sofinanciranega projekta mora obstajati neposredna povezava, upravičen je zgolj nakup tistih zemljišč, ki so potrebna za gradnjo infrastrukture EPC, ki je predmet projekta;
* upravičeni stroški nakupa nezazidanega zemljišča v vlogi na javni razpis ne smejo predstavljati več kakor 10 % upravičenih stroškov GOI del;
* od sodnega cenilca oziroma izvedenca ustrezne stroke mora biti pridobljeno cenitveno poročilo, ki opredeljuje tržno vrednost nezazidanega zemljišča. Poročilo ne sme biti starejše od dvanajstih mesecev od dne podpisa kupoprodajne pogodbe (kupoprodajna pogodba se posreduje ob uveljavljanju stroška v okviru zahtevka za izplačilo; v nadaljevanju: ZZI). V primeru, da cena nezazidanega zemljišča v kupoprodajni pogodbi presega tržno vrednost iz cenitvenega poročila, se kot upravičen strošek upošteva cena iz cenitvenega poročila. Ministrstvo lahko v primeru, da dvomi v primernost cene, pozove cenilca, da poda izjavo o ustreznosti cene ali pa pridobi novo cenitev.

Pri projektih, kjer je predmet sofinanciranja tudi nakup nezazidanega zemljišča, bo ministrstvo pred potrditvijo zadnjega ZZI ponovno preverilo obračun deleža, ki ga predstavlja nakup nezazidanega zemljišča. V primeru, da je bil z ZZI uveljavljen previsok delež izdatkov za nakup nezazidanega zemljišča (več kot 10 % upravičenih izdatkov GOI del), se bo zahtevalo vračilo preveč izplačanih sredstev oziroma bo upravičenec pozvan, da ustrezno zmanjša zadnji ZZI.

Davek na dodano vrednost, davek na promet z nepremičninami, stroški posredovanja, tj. nepremičninskega agenta, stroški notarja in odvetnika, drugi stroški pravnih storitev, stroški geometra ter stroški vpisa v zemljiško knjigo in kataster stavb in zemljišč niso upravičen strošek.

Nakup zemljišč, ki bodo namenjena nadaljnji prodaji/najemu podjetjem, ki bodo v EPC opravljala poslovno dejavnost, ni upravičen strošek.

### Nakup zemljišča z objektom ali z delom objekta (samo za inkubatorje)

Če med nakupom zemljišča z objektom ali z delom objekta in ciljem sofinanciranega projekta obstaja neposredna povezava, predstavlja plačilo zemljišča z objektom ali z delom objekta upravičen strošek pod naslednjimi pogoji:

* od sodnega cenilca oziroma izvedenca ustrezne stroke mora biti pridobljeno cenitveno poročilo, ki opredeljuje tržno vrednost zemljišča z objektom ali z delom objekta. Poročilo ne sme biti starejše od dvanajstih mesecev od dne podpisa kupoprodajne pogodbe (kupoprodajna pogodba se posreduje ob uveljavljanju stroška v okviru ZZI). V primeru, da cena zemljišča z objektom ali z delom objekta v kupoprodajni pogodbi presega tržno vrednost iz cenitvenega poročila, se kot upravičen strošek upošteva cena iz cenitvenega poročila. Ministrstvo lahko v primeru, da dvomi v primernost cene, pozove cenilca, da poda izjavo o ustreznosti cene ali pa pridobi novo cenitev;
* za izgradnjo oziroma adaptacijo objekta ali nakup zemljišča z objektom ali z delom objekta v zadnjih desetih letih niso bila dodeljena nepovratna javna sredstva ali nepovratna sredstva EU, ki bi pomenila podvajanje pomoči, ko gre za sofinanciranje nakupa iz sredstev kohezijske politike;
* izdano je ustrezno gradbeno dovoljenje za načrtovano dejavnost ali pisna zaveza upravičenca, da ga bo pridobil najkasneje do dne 31. 10. 2023;
* objekt je zgrajen v skladu z nacionalnimi predpisi.

Davek na promet z nepremičninami, stroški posredovanja, tj. nepremičninskega agenta, stroški notarja in odvetnika, drugi stroški pravnih storitev, stroški geometra ter stroški vpisa v zemljiško knjigo in kataster stavb in zemljišč niso upravičen strošek.

### Stroški storitev zunanjih izvajalcev za izdelavo projektne ter investicijske dokumentacije, arheološka izkopavanja, strokovni gradbeni nadzor ter informiranje in komuniciranje

Pogoji upravičenosti:

Ta vrsta stroškov vsebuje stroške storitev, ki jih izvedejo zunanji izvajalci v okviru projekta in so potrebni za izvedbo projekta.

Delo zunanjih izvajalcev ne more biti opredeljeno kot pavšalno plačilo v odstotku celotnih stroškov projekta oziroma posameznih dejavnosti.

Upravičeni so stroški, ki se nanašajo na vsebino projekta in ki jih končnemu prejemniku zagotavljajo tretje osebe, kadar so ti stroški v skladu z namenom in ciljem projekta. Ti stroški so:

* stroški gradbenega nadzora;
* stroški izdelave projektne in investicijske dokumentacije (razen Dokumenta identifikacije investicijskega projekta – v nadaljnjem besedilu: DIIP; po podjemni pogodbi oziroma postopku po ZJN-3);
* stroški storitev arheoloških izkopavanj[[4]](#footnote-4);
* stroški informiranja in komuniciranja.

Med stroški informiranja in komuniciranja ter projektom mora obstajati neposredna povezava.

Upravičeni stroški informiranja in komuniciranja so:

* stroški izdelave ali nadgradnje spletnih strani;
* stroški oglaševalskih storitev in stroški objav;
* stroški oblikovanja, priprave na tisk, tiska in dostave gradiv;
* drugi stroški informiranja in komuniciranja (kot na primer stroški izdelave in postavitve označevalnih plakatov, začasnih ali stalnih panojev).

Davek na dodano vrednost in strošek izdelave dokumenta identifikacije investicijskega projekta (DIIP) nista upravičena stroška.

## Postopek izbora izvajalcev aktivnosti

Končni prejemnik je dolžan pri izbiri izvajalcev upoštevati določila veljavnega zakona, ki ureja javno naročanje.

V primeru nakupa stvarnega premoženja je končni prejemnik dolžan upoštevati zakonodajo, ki ureja ravnanje s stvarnim premoženjem države in občin.

## Dokazila za uveljavljanje sofinanciranja upravičenih stroškov

Upravičeni stroški se preverjajo in dokazujejo kot dejanski stroški na podlagi popolnega in pravilno izdanega posameznega e-računa oziroma ZZI, kateremu morajo biti priloženi:

1. Original: ustrezno izpolnjena, podpisana in žigosana priloga 1 in priloga 2 pogodbe o sofinanciranju.
2. Kopija:
* vseh sklenjenih pogodb z izvajalci, vključno s prilogami, za aktivnosti, ki so predmet sofinanciranja;
* dokumentacije in dokazil o izvedenih postopkih javnih naročil za vse pogodbe iz prejšnje alineje;
* od sodnega cenilca oziroma izvedenca ustrezne stroke izdelanega cenitvenega poročila, ki opredeljuje tržno ceno nezazidanega zemljišča;
* od sodnega cenilca oziroma izvedenca ustrezne stroke izdelanega cenitvenega poročila, ki opredeljuje tržno ceno zemljišča z objektom ali z delom objekta;
* izstavljenih računov, potrjenih s strani skrbnikov izvajalskih pogodb, iz katerih je razvidna namenska poraba sredstev občine na projektu;
* izstavljenih gradbenih situacij izvajalcev, potrjenih s strani vršilca strokovnega gradbenega nadzora in skrbnikov izvajalskih pogodb, iz katerih je razvidna namenska poraba sredstev občine na projektu;
* potrdil o plačilih vseh računov oziroma gradbenih situacij, priloženih k ZZI (razen v primeru 3. odstavka tega poglavja);
* načrta razvojnih programov občine, iz katerega je razvidno, da je projekt imensko in vrednostno usklajen (predložiti ob 1. ZZI),
* druge dokumentacije, če je potrebna za presojo upravičenosti izplačila ZZI (npr. pri delavnicah za spodbujanje podjetništva: liste prisotnosti, najava dogodka, fotografije z dogodka, ipd.).

Višina sofinanciranja je določena z višino v ZZI izkazanih upravičenih stroškov oziroma izdatkov, ki se povrnejo končnemu prejemniku v deležu 100 % upravičenih stroškov oziroma izdatkov.

# OBDOBJE UPRAVIČENOSTI STROŠKOV IN OBDOBJE ZA PORABO SREDSTEV

## Obdobje upravičenosti stroškov

Za začetek projekta se šteje datum sklepa o potrditvi DIIP s strani pristojnega organa prijavitelja.

Za zaključek izvajanja projekta se šteje zaključek vseh predvidenih aktivnosti iz vloge. Skrajni rok za zaključek izvajanja projekta v okviru javnega razpisa je 31. 10. 2024, ko se tudi zaključi obdobje upravičenosti stroškov.

Obdobje upravičenosti stroškov se začne s 1. 1. 2022, vendar ne pred datumom sklepa o potrditvi DIIP s strani pristojnega organa.

Skrajni rok za predložitev zadnjega ZZI v okviru javnega razpisa je 15. 11. 2024. Upravičenost javnih izdatkov se zaključi z dnem 31. 12. 2024.

Dinamika izvajanja posameznega projekta oziroma upravičenosti stroškov se določi v pogodbi o sofinanciranju na podlagi podatkov iz vloge prijavitelja.

## Obdobje za porabo sredstev

S tem javnim razpisom se razpisujejo nepovratna sredstva za leti 2023 in 2024.

# VIŠINA SREDSTEV

## Razpoložljiva sredstva po tem javnem razpisu

Višina nepovratnih sredstev, ki je na razpolago za sofinanciranje projektov po tem javnem razpisu znaša 8.000.000,00 EUR za leto 2023 in 11.000.000,00 EUR za leto 2024, pri čemer je razdelitev po sklopih sledeča:

* Sklop A: 6.000.000,00 EUR za leto 2023 in 8.000.000,00 EUR za leto 2024;
* Sklop B: 2.000.000,00 EUR za leto 2023 in 3.000.000,00 EUR za leto 2024.

Razdelitev sredstev po posameznih sklopih je indikativne narave in se lahko spreminja.

S sredstvi tega javnega razpisa se lahko sofinancira do **100 % upravičenih stroškov** projekta (nepovratna sredstva).

Koriščenje sredstev bo mogoče v proračunskih letih 2023 in 2024. Sredstva se morajo porabiti v posameznem proračunskem letu oziroma jih načeloma ni možno prenašati iz proračunskega leta 2023 v proračunsko leto 2024[[5]](#footnote-5).

Najvišja možna vrednost sofinanciranja ne sme presegati 1.600.000,00 EUR. Neupravičene stroške krije upravičenec sam.

Sredstva so za sofinanciranje po tem javnem razpisu zagotovljena v proračunu Republike Slovenije, na proračunski postavki ministrstva »989110 Dodatni ukrepi za problemska območja«.

Višina razpisanih sredstev se lahko spremeni z objavo spremembe javnega razpisa v Uradnem listu RS do izdaje sklepov o izboru projektov.

Del razpisanih sredstev lahko ostane nedodeljen v primeru premajhnega števila ustreznih vlog.

Izplačila ministrstva so odvisna od razpoložljivosti proračunskih sredstev in programa ministrstva za ta namen. V kolikor bi bile ukinjene ali zmanjšane pravice porabe na proračunskih postavkah, lahko ministrstvo razveljavi javni razpis in izdane sklepe o izboru ali skladno s pogodbo o sofinanciranju določi novo pogodbeno vrednost ali dinamiko izplačil. Kolikor se izbrani prijavitelj ne strinja s predlogom ministrstva, se šteje da odstopa od vloge oziroma od pogodbe o sofinanciranju.

Ministrstvo lahko javni razpis kadarkoli do izdaje sklepov o (ne)izboru projektov prekliče ali spremeni, z objavo v Uradnem listu Republike Slovenije.

V kolikor bo zaprošena višina sofinanciranja pozitivno ocenjenih vlog višja, kot je razpoložljivih sredstev, bodo vloge izbrane do porabe sredstev.

Vloge se za sofinanciranje potrjujejo po vrstnem redu višine prejetih točk v postopku ocenjevanja vlog, skladno z merili. V primeru, ko v okviru javnega razpisa ni na voljo dovolj razpoložljivih sredstev za podporo zadnje izmed vlog, ki je po izvedenem postopku ocenjevanja v vrsti za sofinanciranje, do celotnega, to je v višini zaprošenega sofinanciranja kot izhaja iz vloge, lahko ministrstvo prijavitelja pozove k izjavi oziroma opredelitvi do možnosti izvedbe projekta z zmanjšanim obsegom sofinanciranja. V kolikor prijavitelj potrdi, da sprejema zmanjšan obseg sofinanciranja za izvedbo projekta in da lahko zagotovi dodatna lastna sredstva ter ministrstvu posreduje izjavo o zaprtju finančne konstrukcije in o izvedbi projekta kljub zmanjšanemu obsegu sofinanciranja, ministrstvo izda sklep o izboru vloge z zmanjšanim obsegom sofinanciranja.

V kolikor se prijavitelj ne strinja z izvedbo projekta z manjšim obsegom financiranja, sredstva ostanejo nerazporejena.

# POGOJI ZA UGOTAVLJANJE UPRAVIČENOSTI

|  |  |  |
| --- | --- | --- |
|  | **POGOJ** | **DOKAZILO IN NAČIN PREVERJANJA** |
| **Splošni pogoji, ki jih mora izpolnjevati prijavitelj** |
| 1 | Prijavitelj na dan oddaje vloge nima neporavnanih zapadlih finančnih obveznosti v višini 50 eurov ali več do ministrstva, pri čemer neporavnane obveznosti izhajajo iz naslova pogodb o sofinanciranju oziroma o dodelitvi javnih sredstev in so bile kot neporavnane in zapadle spoznane z izvršilnim naslovom. | Posebna dokazila s strani prijavitelja niso potrebna. Izpolnjevanje pogoja preveri ministrstvo v lastnih evidencah. |
| 2 | V obdobju zadnjega leta, šteto za nazaj od dne objave javnega razpisa, prijavitelj nima neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ (v višini 50 eurov ali več na dan oddaje vloge). | Posebna dokazila s strani prijavitelja niso potrebna. Izpolnjevanje pogoja preveri ministrstvo pri Finančni upravi Republike Slovenije. Prijavitelj ministrstvu poda pooblastilo za pridobitev podatkov od Finančne uprave Republike Slovenije (Obrazec 5). |
| 3 | Med prijaviteljem in ministrstvom oziroma izvajalskimi institucijami ministrstva niso bile, pri že sklenjenih pogodbah o sofinanciranju iz naslova nepovratnih javnih sredstev, ugotovljene hujše nepravilnosti pri porabi javnih sredstev in izpolnjevanju ključnih pogodbenih obveznosti, zaradi česar je ministrstvo oziroma izvajalska institucija odstopila od pogodbe o sofinanciranju, od odstopa od pogodbe pa še ni preteklo 5 let. Pri povratnih sredstvih pa med prijaviteljem in ministrstvom oziroma Izvajalskimi institucijami ministrstva pri že sklenjenih pogodbah ne sme priti do hujših kršitev pogodbenih obveznosti iz naslova pogodbe o poravnavi dolga. | Posebna dokazila s strani prijavitelja niso potrebna. Izpolnjevanje pogoja preveri ministrstvo v lastnih evidencah. |
| 4 | Za iste že povrnjene upravičene stroške in aktivnosti, ki so predmet sofinanciranja v tem razpisu, prijavitelj ni in ne bo pridobil sredstev iz drugih javnih virov (sredstev evropskega, državnega ali lokalnega proračuna) (prepoved dvojnega financiranja). | Preverjanje izpolnjevanja tega pogoja predstavlja priložena, podpisana in žigosana Izjava prijavitelja o izpolnjevanju in sprejemanju razpisnih pogojev (Obrazec 1). Prijavitelj s tem poda izjavo, da je s tem pogojem seznanjen in se z njim strinja. |
| 5 | Prijavitelji so občine. | Posebna dokazila s strani prijavitelja niso potrebna. Izpolnjevanje pogoja preveri ministrstvo ob pregledu vloge na javni razpis. |
| **Posebni pogoji, ki jih mora izpolnjevati prijavitelj oziroma projekt** |
| 1 | **Načrtovana vrednost projekta mora znašati najmanj 400.000,00 EUR v tekočih cenah ter brez davka na dodano vrednost** (oziroma v stalnih cenah ter brez davka na dodano vrednost, če je predvidena dinamika izvedbe projekta krajša od enega leta). | Razvidno iz vloge ter investicijske dokumentacije.  |
| 2 | S sredstvi tega javnega razpisa se lahko sofinancira 100 % upravičenih stroškov projekta (nepovratna sredstva) **oziroma največ 1.600.000,00 EUR**. | Razvidno iz vloge ter investicijske dokumentacije. |
| 3 | Prijavitelj mora imeti pravico graditi oziroma posegati v prostor v skladu z veljavno gradbeno zakonodajo. **Pravnomočno gradbeno dovoljenje za celoten projekt, ki je predmet vloge na javni razpis, mora biti pridobljeno najkasneje do dne 31. 10. 2023.**  | Izpolnjevanje tega pogoja se preverja na podlagi vlogi predložene kopije ustreznega pravnomočnega dovoljenja za poseg v prostor za celotno investicijo, pri čemer se mora dovoljenje glasiti na prijavitelja oziroma izjave prijavitelja, da bo pravnomočno gradbeno dovoljenje pridobil najkasneje do dne 31. 10. 2023.Pravnomočnost dovoljenja za poseg v prostor mora biti potrjena z žigom o pravnomočnosti izdanega dokumenta. **V primeru, da za izvedbo projekta ni potrebno pridobiti gradbenega dovoljenja, mora prijavitelj priložiti sklep upravne enote, da gradbeno dovoljenje ni potrebno.** |
| 4 | Zemljišče, na katerem bo zgrajena infrastruktura EPC oziroma inkubator, mora biti ob oddaji vloge načeloma v lasti prijavitelja. Dopuščamo tudi možnost, da zemljišče, na katerem bo zgrajena infrastruktura EPC oziroma inkubator, ni v lasti prijavitelja. V tem primeru mora prijavitelj vlogi na javni razpis priložiti ali pogodbo o najemu ali pogodbo o ustanovitvi stavbne pravice ali koncesijsko pogodbo sklenjeno med prijaviteljem in lastnikom zemljišča ali služnostno pravico za gradnjo ali dokazilo, da je prijavitelj določen za upravljavca v skladu z 11. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18), s trajanjem še najmanj pet (5) let od datuma zaključka projekta. | Lastništva zemljišč se v primeru priloženega pravnomočnega gradbenega dovoljenja ne dokazuje posebej.Lastništvo zemljišč se v primeru, da gradbeno dovoljenje ni potrebno oziroma bo skladno z zgoraj navedenim predloženo najkasneje do dne 31. 10. 2023, dokazuje z izpisom iz zemljiške knjige, iz katerega je razvidno, da je predlog za vpis vložen oziroma potrjen in da ni nobenega drugega predloga za vpis v zemljiško knjigo, ki bi imel prednostni vrstni red in bi predlagatelju onemogočil vknjižbo lastninske pravice brez bremen.**V primeru, da so zemljišča v postopku nakupa s strani prijavitelja, mora prijavitelj vlogi priložiti npr. izjavo, podpisano s strani prijavitelja in lastnika zemljišča, ipd., da je zemljišče v postopku nakupa oziroma prodaje ter izpis iz zemljiške knjige za zemljišče, ki je predmet nakupa oziroma prodaje.** |
| 5 | Prijavitelj mora v investicijski dokumentaciji in prijavnem obrazcu izkazovati ustrezno kadrovsko sposobnost za izvajanje projekta. | Izpolnjevanje pogoja se preverja na podlagi navedb v vlogi. Preverja se navedba imena in priimka, delovnega mesta, referenc z enakimi oziroma podobnimi investicijami, kot je projekt, ki je predmet vloge na javni razpis (katere investicije, njihova vrednost) ter opis delovnih izkušenj posameznega člana projektne skupine. |
| 6 | Projekt mora biti skladen z namenom, ciljem in predmetom javnega razpisa.  | Skladnost se ugotavlja iz podatkov v vlogi in prijavnem obrazcu. |
| 7 | Projekti, katerih aktivnosti bodo/bi bile na dan izdaje sklepa o izboru projekta že zaključene, niso upravičeni do sofinanciranja. | Izpolnjevanje tega pogoja se ugotavlja na podlagi dokumentov iz vloge ter z morebitno izvedbo kontrole na kraju samem. |
| 8 | Prijavitelj mora imeti za projekt zaključeno finančno konstrukcijo oziroma ob upoštevanju virov po tem javnem razpisu zagotovljene vire za izvedbo celotnega projekta.  | Če je dinamika investiranja projekta daljša od enega leta mora biti finančna konstrukcija izražena v tekočih cenah. V primeru, ko je dinamika investiranja projekta krajša od enega leta je lahko finančna konstrukcija izražena v stalnih cenah (Uredba o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16)). Izpolnjevanje tega pogoja se ugotavlja iz investicijske dokumentacije in vloge. |
| 9 | Projekt mora predstavljati ekonomsko nedeljivo celoto aktivnosti, ki izpolnjuje natančno določeno (tehnično-tehnološko) funkcijo in ima jasno opredeljene cilje, skladne z javnim razpisom in razpisno dokumentacijo.  | Izpolnjevanje tega pogoja se ugotavlja iz dokumentacije vloge in s pomočjo javno dostopnih prostorskih podatkov. |
| 10 | Projekt mora imeti vnaprej določeno trajanje ter določen začetek in konec izvajanja.  | Izpolnjevanje tega pogoja se ugotavlja iz dokumentacije vloge. |
| 11 | Projekt mora biti ustrezno opredeljen v veljavnem aktu o proračunu prijavitelja, in sicer v načrtu razvojnih programov (v nadaljnjem besedilu: NRP) - tretji del proračuna. Naziv projekta, zneski in viri financiranja morajo biti v investicijskem dokumentu, v obrazcih vloge in v NRP skladni. V nasprotnem primeru mora prijavitelj priložiti podpisno izjavo, da bo najkasneje do vložitve prvega zahtevka za izplačilo uskladil NRP oziroma posebni del proračuna. Dokazilo o usklajenosti je prijavitelj dolžan posredovati najkasneje ob prvem zahtevku za izplačilo. | Izpolnjevanje tega pogoja se ugotavlja na podlagi Obrazca 2 in dokumentov iz vloge. |
| 12 | Za projekt mora biti izdelana in s strani pristojnega organa prijavitelja potrjena investicijska dokumentacija v skladu z določili Uredbe o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16**)**. Prijavitelj mora k vlogi predložiti podpisan(e) in žigosan(e) sklep(e) o potrditvi investicijske dokumentacije.  | Izpolnjevanje tega pogoja se ugotavlja na podlagi dokumentov iz vloge.**Podpisani in žigosani sklep o potrditvi posamezne investicijske dokumentacije mora vsebovati datum, št. sklepa, naziv projekta, vrednost projekta v tekočih cenah ter vire financiranja projekta.** |
| **Posebni pogoji, ki jih mora izpolnjevati prijavitelj za Sklop A: sofinanciranje izgradnje ali razširitve EPC** |
| 1 | **V okviru projekta izgradnje oziroma širitve EPC morajo biti izvedeni najmanj trije (3) ukrepi trajnostne naravnanosti projekta, kot na primer:*** + - raba obnovljivih virov energije za npr. javno razsvetljavo,
		- recikliranje in zmanjševanje odpadnih snovi,
		- energetska samooskrba EPC (za npr. javno razsvetljavo),
		- vzpostavitev zbiralnika za ponovno uporabo odpadkov,
		- postavitev polnilnice za električna vozila, ipd.

**ali t.i. modre oziroma zelene infrastrukture, kot na primer:*** vzpostavitev zelenih otokov,
* zasaditev dreves,
* vzpostavitev vodnih površin,
* management padavinskih voda: vrsta ukrepov, ki uporabljajo rastlinske ali talne sisteme, prepustne pločnike ali druge prepustne površine ali substrate, zbiranje in ponovna uporaba meteorne vode ali urejanje okolice za shranjevanje, infiltracijo padavinske vode in zmanjšanje pretokov v kanalizacijske sisteme ali v površinske vode, ipd..
 | Projekt mora poleg izgradnje prometne, kanalizacijske, vodovodne, ipd. infrastrukture vključevati izvedbo ukrepov trajnostne naravnanosti projekta oziroma zelene/modre infrastrukture. Izvesti je potrebno najmanj 3 ukrepe na področju trajnostne naravnanosti projekta in/ali modre oziroma zelene infrastrukture (torej 3 ukrepe na enem ali obeh področjih).Gradnja kolesarske steze in/ali pločnika se lahko šteje kot ukrep trajnostne naravnanosti projekta. Pogoj je, da se kolesarska steza in/ali pločnik, ki bo(sta) zgrajena v EPC, navezujeta na neko mrežo kolesarskih stez, na podlagi česar lahko ocenjujemo, da gre za spodbujanje trajnostne mobilnosti (kolesarska steza mora torej, če jo prijavitelj želi opredeliti kot ukrep trajnostne naravnanosti projekta, dejansko spodbujati trajnostno mobilnost do/iz EPC).Navedeno zgoraj ne pomeni, da je gradnja kolesarske steze/pločnika neupravičena do sofinanciranja. Pomeni samo, da gradnje kolesarske steze/pločnika brez navezave na mrežo kolesarskih stez ne moremo šteti kot ukrep trajnostne naravnanosti projekta.Izgradnja meteorne kanalizacije ne šteje kot eden izmed ukrepov na področju trajnostne naravnanosti projekta in/ali modre oziroma zelene infrastrukture, razen, če gre za management padavinskih voda, kot je opisan v javnem razpisu oziroma razpisni dokumentaciji.Med vzpostavitev vodnih površin lahko štejemo: vodne kanale, ribnike, mokrišča, poplavne ravnice, ipd..  |
| 2 | **Velikost novo opremljenih uporabnih površin EPC, ki bodo namenjena izgradnji oziroma širitvi EPC mora biti v okviru projekta, ki je predmet vloge na javni razpis, najmanj 0,3 ha.** | Izpolnjevanje tega pogoja se ugotavlja na podlagi dokumentov iz vloge. |
| 3 | **Zasedenost novo opremljenih uporabnih površin EPC najkasneje v obdobju treh (3) let od zaključka projekta mora biti najmanj 30 %.** | Izpolnjevanje tega pogoja se ugotavlja na podlagi dokumentov iz vloge. |
| 4 | **Prijavitelj mora vlogi priložiti analizo stanja in potreb po EPC.** | Analiza mora vsebovati popis vseh obstoječih EPC v občini prijavitelja, z opredelitvijo zasedenosti uporabnih površin v obstoječi(h) EPC. Iz analize stanja mora izhajati, da so obstoječe uporabne površine EPC, ki so na razpolago v občini, zasedene najmanj v deležu 80 %. Analizi je potrebno priložiti grafični(e) prikaz(e), iz katerega(ih) bo razviden % zasedenosti uporabnih površin obstoječe(ih) EPC. V kolikor so obstoječe uporabne površine zasedene manj kot 80 %, projekt ni upravičen do sofinanciranja[[6]](#footnote-6).**Za širitev EPC velja dodatno**, da morajo biti obstoječe uporabne površine EPC, ki se bo širila v okviru projekta, ki je predmet vloge na javni razpis, zasedene najmanj v deležu 60 %.Iz analize morajo biti razvidni tudi podatki o podjetjih, ki so izkazala interes za vstop na novo opremljene površine EPC, ki so predmet projekta, ter podatke o parceli in o površini v EPC, na kateri bodo ta podjetja izvajala svojo poslovno dejavnost.Analizi morajo biti priloženi grafični prikaz EPC, ki je predmet vloge na javni razpis (lahko tudi več grafičnih prikazov), ter grafično prikazani vsi predvideni posegi v EPC. Na grafičnem prikazu mora biti jasno označeno:* območje ter površina celotne EPC, ki je predmet prijave (v primeru, da gre za širitev obstoječe EPC) ter območje ter površina EPC, ki je predmet širitve oziroma območje predvidene vzpostavitve nove EPC;
* že zasedene uporabne površine EPC in proste uporabne površine EPC ter jasno označene tiste nove uporabne površine EPC, ki jih bodo podjetja zasedla najkasneje v roku treh (3) let po zaključku projekta.

Grafični prikaz mora biti pripravljen in obrazložen tako, da bo iz njega jasno razviden odstotek zasedenosti novo opremljenih uporabnih površin EPC. Priloga grafičnemu prikazu je tudi seznam vseh parcel, ki se nanašajo na obstoječe ter na novo opremljene uporabne površine EPC in velikost le-teh.Iz analize mora biti razvidna predvidena zasedenost novo opremljenih uporabnih površin EPC, namenjenih podjetniški dejavnosti v roku treh (3) let po zaključku projekta s strani podjetij. Med zasedene novo opremljene uporabne površine EPC se ne štejejo površine, ki jih bo zasedlo podjetje s področja trgovinske dejavnosti (razen v primeru, da tako podjetje v EPC vzpostavi logistično-distribucijski center). Kot nove proste uporabne površine EPC se štejejo tiste površine EPC, na katerih se podjetniška dejavnost še ne opravlja in bo z izvedbo projekta ta omogočena. Kot nove proste uporabne površine ne štejejo zelenice, ceste, skupna parkirišča, ipd.. |
| **Posebni pogoji, ki jih mora izpolnjevati prijavitelj za Sklop B: sofinanciranje izgradnje ali razširitve inkubatorjev** |
| 1 | **V okviru projekta izgradnje oziroma širitve inkubatorja mora biti izvedeno morajo biti izvedeni najmanj trije (3) ukrepi trajnostne naravnanosti projekta, kot na primer:*** + - raba obnovljivih virov energije za npr. javno razsvetljavo,
		- recikliranje in zmanjševanje odpadnih snovi,
		- energetska samooskrba inkubatorja (za npr. javno razsvetljavo),
		- vzpostavitev zbiralnika za ponovno uporabo odpadkov,
		- postavitev polnilnice za električna vozila, ipd.

**ali t.i. modre oziroma zelene infrastrukture, kot na primer:*** vzpostavitev zelenih otokov,
* zasaditev dreves,
* vzpostavitev vodnih površin,
* management padavinskih voda: vrsta ukrepov, ki uporabljajo rastlinske ali talne sisteme, prepustne pločnike ali druge prepustne površine ali substrate, zbiranje in ponovna uporaba meteorne vode ali urejanje okolice za shranjevanje, infiltracijo padavinske vode in zmanjšanje pretokov v kanalizacijske sisteme ali v površinske vode, ipd..
 | Projekt mora poleg gradnje inkubatorja vključevati izvedbo ukrepov trajnostne naravnanosti projekta oziroma zelene/modre infrastrukture. Glejte dodatne usmeritve v točki 1 posebnih pogojev za Sklop A.  |
| 2 | **Velikost novo opremljenih uporabnih površin inkubatorja, ki je predmet projekta, ki bodo namenjene spodbujanju podjetništva, mora biti najmanj 100 m2.** | Izpolnjevanje tega pogoja se ugotavlja na podlagi dokumentov iz vloge. |
| 3 | **Zasedenost novo opremljenih uporabnih površin inkubatorja najkasneje v obdobju treh (3) let od zaključka projekta mora biti najmanj 30 %.** | Izpolnjevanje tega pogoja se ugotavlja na podlagi dokumentov iz vloge. |
| 4 | **Število vključenih novo-ustanovljenih podjetij v inkubator, ki je predmet projekta, mora biti najkasneje v obdobju treh (3) let od zaključka projekta najmanj 2.** | Izpolnjevanje tega pogoja se ugotavlja na podlagi dokumentov iz vloge. |
| 5 | **Število izvedenih delavnic v okviru inkubatorja, ki je predmet projekta, mora biti najkasneje v obdobju treh (3) let od zaključka projekta najmanj 10.** | Izpolnjevanje tega pogoja se ugotavlja na podlagi dokumentov iz vloge.Namen delavnic mora biti promocija oziroma spodbujanje podjetništva, digitalizacije, krožnega gospodarstva, zelene ekonomije, ipd.. |
| 6 | **Število izvedenih projektov z gospodarstvom v okviru inkubatorja, ki je predmet projekta, mora biti najkasneje v obdobju treh (3) let od zaključka projekta najmanj 5.** | Izpolnjevanje tega pogoja se ugotavlja na podlagi dokumentov iz vloge.V okviru inkubatorja bo potrebno spodbujati sodelovanje z gospodarstvom. Kot izveden projekt se bo štelo na primer: svetovalna pogodba ali pogodba o izvedbi storitev, sklenjena z gospodarskim subjektom, pogodba o naročilu raziskav, sklenjena z gospodarskim subjektom oziroma pogodba o sodelovanju pri raziskavah, sklenjena z gospodarskim subjektom. Navedene pogodbe so lahko z gospodarskim subjektom sklenjene bodisi s strani upravljavca inkubatorja, bodisi s strani inkubiranca. |
| 7 | **Prijavitelj mora vlogi priložiti analizo stanja in potreb po inkubatorju.** | Analiza mora vsebovati popis vseh obstoječih inkubatorjev v občini prijavitelja, z opredelitvijo zasedenosti uporabnih površin v obstoječi(h) inkubatorjih. Iz analize stanja mora izhajati, da so obstoječe uporabne površine inkubatorjev, ki so na razpolago v občini, zasedene najmanj v deležu 80 %. V kolikor so obstoječe uporabne površine zasedene manj kot 80 %, projekt ni upravičen do sofinanciranja[[7]](#footnote-7).**Za širitev inkubatorja velja dodatno**, da morajo biti obstoječe uporabne površine inkubatorja, ki se bo širil v okviru projekta, ki je predmet vloge na javni razpis, zasedene najmanj v deležu 60 %.Iz analize morajo biti razvidni tudi podatki o podjetjih oziroma posameznikih, ki so izkazali interes za vstop v inkubator, ki je predmet projekta.Iz analize mora biti razvidno predvideno število vključenih novo-ustanovljenih podjetij v inkubator, predvideno število izvedenih delavnic, informacija o morebitni vključenosti v mrežo inkubatorjev, predvideno število izvedenih projektov z gospodarstvom ter zasedenost novo opremljenih uporabnih površin inkubatorja najkasneje v obdobju treh (3) let od zaključka projekta. |

Glede izpolnjevanja razpisnih pogojev prijavitelj podpiše izjavo (Obrazec 1), s katero pod kazensko in materialno pravno odgovornostjo potrdi izpolnjevanje in sprejemanje razpisnih pogojev za kandidiranje na tem javnem razpisu.

V primeru dvoma glede izpolnjevanja pogojev, lahko ministrstvo zahteva dodatna pojasnila ali dokazila.

# DOSEGANJE KAZALNIKOV PROJEKTA

Na projektih se bo spremljalo doseganje kazalnikov učinka in rezultata. Kazalniki učinka se bodo dokazovali ob zaključku projekta.

Za Sklop A in Sklop B se bodo kazalniki rezultata dokazovali najkasneje tri (3) leta po zaključku projekta.

Podatki iz vloge bodo osnova za spremljanje pričakovanih rezultatov in bodo kot takšni tudi priloga pogodbe o sofinanciranju.

***Sklop A: sofinanciranje izgradnje ali razširitve EPC***

*Kazalniki učinka po tem javnem razpisu za Sklop A so:*

* število podprtih investicijskih projektov,
* število izvedenih ukrepov v smeri trajnostne naravnanosti projekta oziroma t.i. modre/zelene infrastrukture,
* novo opremljene uporabne površine izgrajene/razširjene EPC (v ha).

Nedoseganje kazalnikov učinka je razlog za vračilo sredstev v celoti.

Kazalnik učinka »število podprtih investicijskih projektov« predstavlja število zaključenih projektov in je v primeru uspešno zaključenega projekta enak 1.

Kazalnik učinka »novo opremljene uporabne površine izgrajene/razširjene EPC (v ha)« predstavlja celotno površino novo opremljenih uporabnih površin EPC, ki je predmet projekta. Med novo opremljene uporabne površine EPC se ne upoštevajo ceste, zelenice, skupna parkirišča idr..

*Kazalnik rezultata po tem javnem razpisu za Sklop A je:*

* zasedenost novo opremljenih uporabnih površin zgrajene/razširjene EPC s strani podjetij (v % glede na nove uporabne površine).

Nedoseganje kazalnika rezultata je lahko razlog za vračilo sredstev. Sredstva bo končni prejemnik vračal sorazmerno glede na odstotek nedoseženega kazalnika rezultata.

Kazalnik rezultata »zasedenost novo opremljenih uporabnih površin zgrajene/razširjene EPC s strani podjetij (v % glede na nove uporabne površine)« se meri kot odstotek uporabnih površin v EPC, ki bodo/so namenjena podjetniški dejavnosti (najem ali nakup zemljišča v EPC v m2) in na katerih bodo podjetja pričela izvajati podjetniško dejavnost, glede na vse nove uporabne površine EPC, namenjene izvajanju podjetniške dejavnosti. Šteje se, da se podjetniška dejavnost izvaja, v kolikor podjetje izvaja običajne poslovne procese. V uporabno površino EPC se ne štejejo površine, kot so cesta, zelenica, parkirišča (razen tista, ki so namenjena za posamezna podjetja v EPC), morebitni ekološki otoki, ipd..

***Sklop B: sofinanciranje izgradnje ali razširitve inkubatorjev***

*Kazalniki učinka po tem javnem razpisu za Sklop B so:*

* + število podprtih investicijskih projektov,
* število izvedenih ukrepov v smeri trajnostne naravnanosti projekta oziroma t.i. modre/zelene infrastrukture,
* novo opremljene uporabne površine izgrajenega/razširjenega inkubatorja (v m2).

Nedoseganje kazalnikov učinka je razlog za vračilo sredstev v celoti.

Kazalnik učinka »število podprtih investicijskih projektov« predstavlja število zaključenih projektov in je v primeru uspešno zaključenega projekta enak 1.

Kazalnik učinka »uporabne površine izgrajenega/razširjenega inkubatorja (v m2)« predstavlja uporabne površine površino izgrajenega / razširjenega inkubatorja, ki je predmet projekta. Med uporabne površine se ne štejejo parkirišče, zelenice, gostinski obrati, prostori, ki niso namenjeni izključno inkubirancem, ipd..

*Kazalniki rezultata po tem javnem razpisu za Sklop B so:*

* zasedenost novo opremljenih uporabnih površin izgrajenega/razširjenega inkubatorja (v % glede na nove uporabne površine),
* število vključenih novo-ustanovljenih podjetij v inkubator,
* število izvedenih delavnic,
* število izvedenih projektov z gospodarstvom.

Kazalnik rezultata »zasedenost novo opremljenih uporabnih površin z izgrajenega/razširjenega inkubatorja (v % glede na nove uporabne površine)« se meri kot odstotek uporabnih površin v inkubatorju, ki bodo namenjena podjetniški dejavnosti, glede na vse nove uporabne površine inkubatorja, namenjene izvajanju podjetniške dejavnosti (prostori, namenjeni inkubirancem, co-workingu, mentorjem, prostori, namenjeni spodbujanju digitalizacije, krožnega gospodarstva, zelene ekonomije, ipd.). Med uporabne površine ne štejemo parkirišča, zelenice, gostinskih obratov in ostalih prostorov, ki ne bodo neposredno namenjeni inkubirancem, co-workingu ter izvajanju ostalih aktivnosti v zvezi s spodbujanjem podjetništva, digitalizacije, krožnega gospodarstva, ipd..

Nedoseganje kazalnikov rezultata je lahko razlog za vračilo sredstev. Sredstva bo končni prejemnik lahko vračal sorazmerno glede na odstotek nedoseženega kazalnika rezultata[[8]](#footnote-8).

# NAVODILA ZA IZDELAVO VLOGE

Prijavitelj bo vlogo na javni razpis pripravil tako, da bo izpolnil, podpisal in žigosal obrazce, ki so del razpisne dokumentacije ter vlogi priložil ustrezno investicijsko dokumentacijo, sklepe o potrditvi investicijske dokumentacije ter ostala relevantna dokazila oziroma dokumentacijo, iz katere je razvidno izpolnjevanje pogojev javnega razpisa.

Vloga se lahko za isti projekt odda le enkrat. Po oddaji vloge popravki niso možni. En prijavitelj lahko na javni razpis za posamezen sklop odda le eno vlogo oziroma lahko odda največ eno vlogo za Sklop A in največ eno vlogo za Sklop B.

Vloga in vsi njeni sestavni deli morajo biti izpolnjeni v slovenskem jeziku. Vsi zneski v vlogi morajo biti navedeni v eurih (EUR) na dve decimalni mesti.

Formalno popolna vloga

Vloga je formalno popolna, če so vlogi priložene:

A) izpolnjene, ter s strani prijavitelja podpisane in žigosane naslednje priloge:

* Obrazec 1: Izjava prijavitelja o izpolnjevanju in sprejemanju razpisnih pogojev;
* Obrazec 2: Izjava o uskladitvi načrta razvojnih programov;
* Obrazec 3: Podatki o prijavitelju;
* Obrazec 4: Podatki o projektu;
* Priloga 1 k Obrazcu 4: Finančna konstrukcija projekta po stroških aktivnosti v tekočih cenah z nepovračljivim DDV;
* Priloga 2 k Obrazcu 4: Finančna konstrukcija projekta po letih in virih financiranja v tekočih cenah z nepovračljivim DDV;
* Priloga 3 k Obrazcu 4: Seznam podjetij, ki že zasedajo obstoječe uporabne površine EPC/inkubatorja;
* Priloga 4 k Obrazcu 4: Seznam podjetij, ki so izkazala interes za vstop v izgrajen/razširjen del EPC/inkubatorja;
* Obrazec 5: Pooblastilo za pridobitev podatkov od Finančne uprave Republike Slovenije;
* Obrazec 6: Vzorec pogodbe o sofinanciranju;
* Sklepi o potrditvi investicijskih dokumentov ter morebitnih novelacij, skladno z Uredbo o enotni metodologiji za pripravo in obravnavo investicijske dokumentacije na področju javnih financ, glede na predvideno vrednost projekta:
	+ - sklep o potrditvi (DIIP) in
		- sklep o potrditvi investicijskega programa (IP) in
		- sklep o potrditvi predinvesticijske zasnove, v kolikor načrtovana vrednost projekta presega 2.500.000,00 EUR z DDV;
* Investicijski dokumenti DIIP oziroma IP oziroma PIZ (glede na vrednost projekta, upoštevajoč Uredbo o enotni metodologiji za pripravo in obravnavo investicijske dokumentacije na področju javnih financ);
* Kopija celotnega načrta razvojnih programov proračuna (NRP) z jasno označeno vrstico projekta, ki je predmet prijave (kopija mora biti žigosana in podpisana s strani odgovorne osebe prijavitelja na strani, kjer je naveden projekt, ki je predmet vloge);
* Analiza stanja in potreb po EPC oziroma inkubatorju;
* Pisno pooblastilo za podpis, kadar obrazce vloge ali priloge vloge podpiše pooblaščenec odgovorne osebe prijavitelja.

ter

**B) ostala dokumentacija, iz katere je razvidno izpolnjevanje pogojev javnega razpisa:**

* Kopija veljavnega akta o proračunu občine;
* Kopija izpisa »veljavni projekt v načrtu razvojnih programov državnega proračuna (Poročilo DPS 09-00-29-02 – izpis iz MFERAC-a)« - v primeru, ko je projekt že sofinanciran s strani državnega proračuna;
* Kopija pravnomočnega gradbenega dovoljenja za celotno investicijo oziroma izjavo prijavitelja, da ga bo pridobil najkasneje do dne 31. 10. 2023 (podpisano in žigosano s strani prijavitelja) oziroma sklep o zavrženju vloge za pridobitev gradbenega dovoljenja s strani upravne enote, kadar gradbeno dovoljenje ni potrebno;
* Kopija presoje vplivov na okolje ali predhodnega postopka, upoštevajoč Uredbo o posegih v okolje, za katere je treba izvesti presojo vplivov na (Uradni list RS, št. 51/14, 57/15, 26/17, 105/20 in 44/22 – ZVO-2);
* Izpisi iz zemljiške knjige za vse parcele na katerih se bo izvajala investicija v primeru, da gradbeno dovoljenje ni potrebno ali da prijavitelj ni lastnik zemljišč.

# ROKI IN NAČIN PRIJAVE

Rok za predložitev vlog v okviru tega javnega razpisa je najkasneje do dne 21. 4. 2023.

Vlogo je potrebno poslati ali vložiti na naslov: Ministrstvo za kohezijo in regionalni razvoj, Kotnikova 5, 1000 Ljubljana. Neposredna predložitev vlog je možna na zgornjem naslovu, v glavni pisarni ministrstva, od ponedeljka do četrtka med 7.30 in 15.30 uro in v petek med 7.30 in 14.30 uro.

Vloga mora biti oddana v zaprti ovojnici, opremljena z obrazcem za oznako vloge »Obrazec 7«, ki je del razpisne dokumentacije.

Celotna vloga naj bo tudi skenirana in priložena v elektronski obliki (v primeru neskladnosti podatkov iz skenirane vloge in tiskane vlogo, se bodo upoštevali podatki iz tiskane vloge in pripadajoče dokumentacije). Predložitev elektronske oblike vloge ni pogoj za popolnost vloge.

Upošteval se bo datum poštnega žiga, nalepke priporočene poštne pošiljke ali datum na prejemnem žigu ministrstva v primeru osebne oddaje vloge v glavni pisarni ministrstva, razviden iz ovojnice, ki za obravnavo ne sme biti kasnejši od datuma roka za predložitev vlog.

Vsi stroški prijave na javni razpis bremenijo prijavitelja.

# ODPIRANJE IN PREGLED VLOG TER NAČIN DOPOLNITVE OZIROMA POJASNITVE VLOG

Vloge bo z vidika pravočasnosti, formalne ter vsebinske popolnosti in ustreznosti preverila in ocenila strokovna komisija za izvedbo javnega razpisa, imenovana s sklepom ministra (v nadaljnjem besedilu: strokovna komisija).

Odpiranje pravočasno prispelih vlog bo izvedeno najkasneje v osmih (8) delovnih dneh po datumu za oddajo vlog. Odpiranje ne bo javno. Odpiranje se izvede z vpogledom vloge. O odpiranju strokovna komisija vodi zapisnik.

Nepravilno označene ovojnice in vloge, ki na Ministrstvo ne bodo prispele pravočasno, bodo v roku petnajstih (15) delovnih dni neodprte vrnjene prijaviteljem in bodo s sklepom zavržene. V primeru, da iz nepravilno označene ovojnice ne bo mogoče ugotoviti pošiljatelja, bo ovojnica zaradi ugotovitve naslova prijavitelja ter naziva projekta komisijsko odprta in nato vrnjena pošiljatelju, skupaj s sklepom o zavržbi vloge.

Pregled vlog, ki ga bo vodila strokovna komisija, bo potekal na naslednji način:

**Pregled formalne ustreznosti oziroma popolnosti posredovanih vlog**

Pregled formalne popolnosti posredovanih vlog bo potekal sočasno z odpiranjem. Formalna popolnost vloge pomeni, da je vlogi priložena vsa dokumentacija, navedena v točki 11.1 razpisne dokumentacije. Prijavitelji formalno nepopolnih vlog bodo najkasneje v petnajstih (15) delovnih dneh po odpiranju s pozivom po pošti pozvani k dopolnitvi vloge.

Prijavitelji bodo morali vlogo dopolniti v roku, ki ga bo določila strokovna komisija, vendar najkasneje v osmih (8) dneh od prejema poziva k dopolnitvi. Vloga se formalno dopolnjuje zgolj enkrat. Nepopolna vloga, ki je prijavitelj v roku ne bo dopolnil, oziroma, če je ne bo dopolnil v skladu s pozivom k dopolnitvi, bo s sklepom zavržena.

**Pregled vsebinske ustreznosti posredovanih vlog**

Formalno popolne vloge bo strokovna komisija vsebinsko pregledala. Pri pregledu bo preverila skladnost posredovane vloge s pogoji javnega razpisa in razpisne dokumentacije. Pogoji morajo biti izpolnjeni na dan oddaje vloge. Pogoji so predmet preverjanja pred začetkom ocenjevanja. V primeru, da katerikoli od pogojev ni izpolnjen, se izpolnjevanje kriterijev ne bo preverjalo, vloga pa bo zavrnjena. V primeru, da ministrstvo ugotovi, da prijavitelj navaja napačne podatke, se vloga lahko zavrne.

V primeru nejasnosti, neusklajenosti, manjkajočih podatkov ali nepravilnosti v obrazcih in/ali investicijski dokumentaciji bo ministrstvo prijavitelja pozvalo k pojasnitvi, posredovanju dodatnih pojasnil v zvezi s posredovano vlogo in/ali uskladitvi vloge oziroma investicijske dokumentacije projekta (v nadaljevanju: pojasnitev vloge). Prijavitelji vsebinsko neusklajenih vlog bodo morali vloge uskladiti oziroma pojasniti najkasneje v osmih (8) dneh od prejema poziva. Vloga se pojasnjuje oziroma usklajuje v skladu z razpisom in tako, da je v svoji končni obliki celovita in v vseh sestavinah usklajena.

Predmet vsebinske dopolnitve ne morejo biti uskladitve in pojasnitve investicijske dokumentacije, ki pomenijo novelacijo glede na Uredbo o enotni metodologiji za pripravo in obravnavo investicijske dokumentacije na področju javnih financ (spremembe, ki bodo znatno spremenile pričakovane stroške ali koristi investicije v njeni ekonomski dobi, zlasti pa, če bodo odmiki investicijskih stroškov večji od 20 odstotkov ocenjene vrednosti projekta). Prav tako ne more biti predmet vsebinske dopolnitve uskladitve in pojasnitve tisti deli vloge, ki se vežejo na tehnične specifikacije predmeta vloge ter tisti elementi vloge, ki vplivajo ali bi lahko vplivali na drugačno razvrstitev vloge glede na preostale vloge (merila). Prijavitelj sme ob pisnem soglasju ministrstva popraviti očitne računske napake, ki jih ministrstvo odkrije pri pregledu in ocenjevanju vlog.

V primeru, da prijavitelj vsebinskih pojasnitev ne bo posredoval v postavljenem roku oziroma jih sploh ne bo posredoval, se bo strokovna komisija o vlogi odločila na podlagi navedb v vlogi in razpoložljive dokumentacije.

Strokovna komisija bo z merili za ocenjevanje obravnavala (ocenila) vse pravočasne, formalno popolne ter vsebinsko ustrezne (izpolnjujejo vse pogoje in zahteve javnega razpisa) vloge. Vloga, ki ne bo izpolnjevala pogojev in zahtev iz javnega razpisa/razpisne dokumentacije, se bo kot neustrezna s sklepom zavrnila.

# OCENJEVANJE VLOG

Vloge, ki bodo formalno in vsebinsko popolne, bo ocenila strokovna komisija. Ocenjevalni postopek bo temeljil na metodologiji in merilih za ocenjevanje / točkovanje vlog iz te razpisne dokumentacije (poglavje 15).

Vsako vlogo, ki bo formalno in vsebinsko popolna, bosta ocenila dva neodvisna ocenjevalca. Končna ocena se bo oblikovala na osnovi povprečja obeh ocen in jo bo potrdila strokovna komisija.

Projekt lahko doseže največ 95 točk za Sklop A in največ 130 točk za Sklop B. Prijavitelj za projekt, ki je pridobil manj kot 30 točk za Sklop A in manj kot 50 točk za Sklop B, v nobenem primeru ne more pridobiti sofinanciranja. Sredstva se vlogam, ki so dosegle prag, dodeljujejo po vrsti od najvišje ocenjene dalje, in sicer ločeno glede na Sklop A oziroma Sklop B.

V primeru enakega števila točk v okviru posameznega sklopa bodo imeli prednost tisti projekti v okviru Sklopa A, ki bodo pridobili več točk pri merilu 1, nato pri merilu 2, nato pri merilu 3, nato pri merilu 4. V kolikor ima več projektov še vedno enako število točk, se upošteva vrstni red oddaje vlog (dan, ura, minuta).

V primeru enakega števila točk v okviru posameznega sklopa bodo imeli prednost tisti projekti v okviru Sklopa B, ki bodo pridobili več točk pri merilu 1, nato pri merilu 2, nato pri merilu 3, nato pri merilu 4. V kolikor ima več projektov še vedno enako število točk, se upošteva vrstni red oddaje vlog (dan, ura, minuta).

Strokovna komisija bo predstojniku ministrstva v odločanje podala predlog za vloge, ki so prispele na javni razpis v okviru posameznega sklopa. Minister sprejme končno odločitev s sklepom o sofinanciranju za vse formalno popolne, vsebinsko ustrezne vloge, ki so dosegle prag za sofinanciranje in za katere je bilo na voljo dovolj razpoložljivih nepovratnih sredstev. Minister sprejme končno odločitev s sklepom o zavrženju za formalno nepopolne vloge, vključno z neustrezno dopolnjenimi vlogami (ki so po dopolnitvi še vedno formalno nepopolne) in za prepozno prispele vloge, s sklepom o zavrnitvi za vse vsebinsko neustrezne vloge (ki ne izpolnjujejo pogojev), vloge, ki niso dosegle praga za sofinanciranje in vloge, ki so sicer dosegle prag za sofinanciranje, pa za njihovo sofinanciranje ni bilo na voljo razpoložljivih nepovratnih sredstev (razen v primeru, ki ga navajamo v nadaljevanju tega poglavja in v poglavju 8.1).

Del razpisanih sredstev lahko ostane nerazdeljen v primeru premajhnega števila vlog, ki bi dosegle minimalno število točk, potrebnih za sofinanciranje ali v primeru, ko ni na voljo dovolj razpoložljivih sredstev za podporo zadnje izmed vlog, ki je po izvedenem postopku ocenjevanja v vrsti za sofinanciranje, v višini zaprošenega sofinanciranja kot izhaja iz vloge ali pa v skrajnem primeru, ko prijavitelj ne sprejme zmanjšanega obsega sofinanciranja, kot je to pojasnjeno v nadaljevanju tega poglavja razpisne dokumentacije.

Vloge se za sofinanciranje potrjujejo v zgoraj navedenem vrstnem redu višine prejetih točk v postopku ocenjevanja vlog, skladno z merili. Vendar v primeru, ko v okviru javnega razpisa ni na voljo dovolj razpoložljivih sredstev za podporo zadnje izmed vlog, ki je po izvedenem postopku ocenjevanja v vrsti za sofinanciranje, do celotnega, to je v višini zaprošenega sofinanciranja kot izhaja iz vloge, lahko ministrstvo prijavitelja pozove k izjavi oziroma opredelitvi do možnosti izvedbe projekta z zmanjšanim obsegom sofinanciranja. V kolikor prijavitelj potrdi, da sprejema zmanjšan obseg sofinanciranja za izvedbo projekta in da lahko zagotovi dodatna lastna sredstva ter ministrstvu posreduje izjavo o zaprtju finančne konstrukcije in o izvedbi projekta kljub zmanjšanemu obsegu sofinanciranja, ministrstvo izda sklep o izboru vloge z zmanjšanim obsegom sofinanciranja.

V kolikor se prijavitelj ne strinja z izvedbo projekta z manjšim obsegom financiranja, preostanek sredstev ostane nerazporejen.

V primeru, da posamezni prijavitelj odstopi od podpisa pogodbe o dodelitvi sredstev, se sproščena sredstva lahko dodelijo pozitivno ocenjenemu projektu, ki je naslednji v vrsti za sofinanciranje glede na višino prejetih točk, skladno z zgoraj opredeljenim postopkom.

Minister sprejme končno odločitev s sklepom o izboru projekta za formalno popolne in vsebinsko ustrezne vloge, ki so dosegle prag za sofinanciranje in so za njihovo sofinanciranje na voljo razpoložljiva sredstva.

Z izbranimi prijavitelji (v nadaljnjem besedilu: končnimi prejemniki) bodo sklenjene pogodbe o sofinanciranju. Vzorec pogodbe o sofinanciranju je sestavni del razpisne dokumentacije. Ministrstvo si pridržuje pravico, da vsebino pogodbe pred podpisom spremeni. Končni prejemnik lahko umakne vlogo za pridobitev sredstev do pravnomočnosti sklepa o izboru. Končni prejemnik lahko podpis pogodbe zavrne.

V kolikor bo ministrstvo pripravilo dodatna navodila za izvajanje projektov, bo o tem obvestilo vse končne prejemnike in navodila objavilo na spletni strani ministrstva.

Ministrstvo si pridržuje pravico, da lahko javni razpis kadarkoli do zaključka izvedbe javnega razpisa spremeni ali prekliče, z objavo v Uradnem listu RS.

# METODOLOGIJA IN MERILA ZA OCENJEVANJE / TOČKOVANJE VLOG

Vse formalno in vsebinsko popolne vloge, ki bodo izpolnjevale pogoje za kandidiranje, bo ocenila strokovna komisija. Ocenjevanje bo komisija izvedla na podlagi podatkov iz vloge prijavitelja. Merila za ocenjevanje so opredeljena ločeno za Sklop A in Sklop B

Komisija bo po izvedenem ocenjevanju točkovala posamezne projekte, pri čemer bo izhajala iz spodaj opisanih meril.

***Sklop A: sofinanciranje izgradnje ali razširitve EPC***

**Merilo 1: Velikost novo opremljenih uporabnih površin EPC, ki bodo namenjena izgradnji oziroma širitvi EPC v okviru projekta, ki je predmet vloge na javni razpis (maksimalno 15 točk)**

Projektu se dodeli 15 točk v primeru, da je velikost uporabnih površin EPC, ki bodo namenjena izgradnji oziroma širitvi v okviru projekta, več kot 1,0 ha.

Projektu se dodeli 10 točk v primeru, da je velikost uporabnih površin EPC, ki bodo namenjena izgradnji oziroma širitvi v okviru projekta, več kot 0,7 ha do vključno 1,0 ha.

Projektu se dodeli 5 točk v primeru, da je velikost uporabnih površin EPC, ki bodo namenjena izgradnji oziroma širitvi v okviru projekta, od več kot 0,3 ha do vključno 0,7 ha.

Merilo se presoja na podlagi podatkov v vlogi, utemeljitve s strani prijavitelja, na osnovi grafičnega prikaza, seznama parcel ter velikosti le-teh. Upoštevale se bodo samo dodatne novo opremljene uporabne površine EPC, ki je predmet vloge na javni razpis.

**Merilo 2: Zasedenost novo opremljenih uporabnih površin EPC (maksimalno 15 točk)**

Projektu se dodeli 15 točk v primeru, da bo zasedenost novo opremljenih uporabnih površin EPC najkasneje v obdobju treh (3) let od zaključka projekta več kot 70 %.

Projektu se dodeli 10 točk v primeru, da bo zasedenost novo opremljenih uporabnih površin EPC najkasneje v obdobju treh (3) let od zaključka projekta od več kot 50 % do vključno 70 %.

Projektu se dodeli 5 točk v primeru, da bo zasedenost novo opremljenih uporabnih površin EPC najkasneje v obdobju treh (3) let od zaključka projekta od več kot 30 % do vključno 50 %.

Merilo se presoja na podlagi podatkov v vlogi, utemeljitve s strani prijavitelja, grafičnih prikazov, seznama parcel, pisem o nameri (oziroma drugega ustreznega dokumenta, iz katerega bo razvidno, na katerih parcelah bo podjetje opravljalo svojo podjetniško dejavnost).

**Merilo 3: Trajnostna raba prostora, na katerem se izvaja projekt, ki je predmet vloge na javni razpis (maksimalno 10 točk)**

Projektu se dodeli 10 točk v primeru, da se EPC, ki je predmet vloge na javni razpis, nahaja na degradiranem območju oziroma se uporabne površine, ki se bodo urejale v okviru projekta in bodo namenjene vzpostavitvi oziroma širitvi EPC, nahajajo na degradiranem območju.

Funkcionalno degradirano območje (FDO) predstavlja nezadostno izkoriščeno ali zapuščeno območje z vidnim vplivom predhodne rabe in zmanjšano uporabno vrednostjo, ki lahko predstavlja potencial za razvoj.

Merilo se presoja na podlagi vpogleda v evidenco funkcionalno degradiranih območij, ki je dosegljiva na spletnem naslovu:

https://investtest.spiritslovenia.eu/degradiranaobmocja?regija=&vrednost=&tip=&sektor=&sortOrder=desc&sort=undefined&iskanje=undefined&page=1&pageSize=20

V kolikor na navedenem elektronskem naslovu območje izgradnje/širitve EPC, ki je predmet vloge na javni razpis, ni evidentirano kot degradirano območje, se projektu po tem merilu točk ne dodeli oziroma se dodeli 0 točk.

**Merilo 4: Koeficient razvitosti občin (maksimalno 15 točk)**

|  |  |
| --- | --- |
| **Projekti, izvedeni v občinah:** Bistrica ob Sotli, Cankova, Gornji Petrovci, Grad, Hodoš/Hodos, Kobilje, Komen, Kostel, Kozje, Kuzma, Loški Potok, Osilnica, Poljčane, Ribnica na Pohorju, Rogašovci, Solčava, Šalovci | 15 točk |
| **Projekti, izvedeni v občinah:** Apače, Bovec, Cirkulane, Črenšovci, Dobrovnik/Dobronak, Kočevje, Lendava/Lendva, Lovrenc na Pohorju, Luče, Moravske Toplice, Podvelka, Puconci, Sveta Ana, Velika Polana, Žetale | 10 točk |
| **Projekti, izvedeni v občinah:** Bohinj, Cerkno, Črna na Koroškem, Črnomelj, Dolenjske Toplice, Gorje, Hrpelje – Kozina, Jezersko, Kobarid, Kostanjevica na Krki, Kranjska Gora, Kungota, Loška dolina, Majšperk, Miren – Kostanjevica, Ormož, Pesnica, Pivka, Podčetrtek, Podlehnik, Renče – Vogrsko, Ruše, Selnica ob Dravi, Semič, Sežana, Središče ob Dravi, Sveti Tomaž, Šentjernej, Tišina, Tržič, Videm, Zavrč | 5 točk |
| **Projekti, izvedeni v občinah:** Ajdovščina, Brda, Brežice, Divača, Dornava, Dravograd, Ilirska Bistrica, Kanal, Metlika, Mežica, Muta, Postojna, Preddvor, Prevalje, Radlje ob Dravi, Ravne na Koroškem, Rogatec, Slovenj Gradec, Šmarje pri Jelšah, Tolmin, Vipava, Vuzenica | 0 točk |

Merilo se presoja na podlagi podatkov v vlogi ter na podlagi priloge 7 razpisne dokumentacije. Projekti, ki bodo izvedeni v občinah s koeficientom razvitosti do 0,79, prejmejo 15 točk. Projekti, ki bodo izvedeni v občinah s koeficientom razvitosti od 0,80 do 0,89, prejmejo 10 točk. Projekti, ki bodo izvedeni v občinah s koeficientom razvitosti od 0,90 do 0,99, prejmejo 5 točk. Projekti, ki bodo izvedeni v občinah s koeficientom razvitosti več kot 1,00, prejmejo 0 točk.

**Merilo 5: Okolje, trajnostna naravnanost projekta, ki je predmet vloge na javni razpis (maksimalno 15 točk)**

Projektu se dodeli 15 točk v primeru, da je v okviru projekta predvidena izvedba najmanj 11 ukrepov v smeri trajnostne naravnanosti projekta oziroma t.i. modre/zelene infrastrukture.

Projektu se dodeli 10 točk v primeru, da je v okviru projekta predvidena izvedba od 7 do 10 ukrepov v smeri trajnostne naravnanosti projekta oziroma t.i. modre/zelene infrastrukture.

Projektu se dodeli 5 točk v primeru, da je v okviru projekta predvidena izvedba 4 do 6 ukrepov v smeri trajnostne naravnanosti projekta oziroma t.i. modre/zelene infrastrukture.

Merilo se presoja na podlagi podatkov v vlogi ter utemeljitve s strani prijavitelja. Ukrepi so navedeni v poglavju 9 razpisne dokumentacije. Prijavitelj lahko izvede tudi druge ukrepe, ki v razpisni dokumentaciji niso predvideni, se pa nanašajo na trajnostno naravnanost projekta in/ali zeleno oziroma modro infrastrukturo.

**Merilo 6: Povprečna dostopnost do najbližjega priključka na avtocesto ali hitro cesto (maksimalno 15 točk)**

Projektu se dodeli 15 točk v primeru, da je povprečni potovalni čas v okviru občine, kjer se projekt izvaja, do najbližjega priključka na avtocesto oziroma hitro cesto, do največ 20 minut.

Projektu se dodeli 10 točk v primeru, da je povprečni potovalni čas v okviru občine, kjer se projekt izvaja, do najbližjega priključka na avtocesto oziroma hitro cesto, od 20 minut do največ 50 minut.

Projektu se dodeli 5 točk v primeru, da je povprečni potovalni čas v okviru občine, kjer se projekt izvaja, do najbližjega priključka na avtocesto oziroma hitro cesto, od 50 minut do največ 90 minut.

Projektu se dodeli 0 točk v primeru, da je povprečni potovalni čas v okviru občine, kjer se projekt izvaja, do najbližjega priključka na avtocesto oziroma hitro cesto, več kot 90 minut.

Merilo se presoja na podlagi Priloge 6 razpisne dokumentacije »Projektna naloga: Povprečna dostopnost do najbližjega priključka na avtocesto ali hitro cesto po občinah Republike Slovenije v letu 2015« oziroma **priloge A1 navedene projektne naloge (stolpec 3: Povprečni potovalni čas z lokacij stavb v občini (minute))**. Pri presoji tega merila se bodo upoštevale morebitne spremenjene okoliščine, ki jih navedena projektna naloga ne vključuje (zgrajena avtocesta/hitra cesta po letu 2015 oziroma priključek na avtocesto/hitro cesto, ter dostop do avtoceste/hitre ceste v tuji državi).

**Merilo 7: Prispevek k skladnemu regionalnemu razvoju (10 točk)**

Projektu se dodeli 10 točk v primeru, da je del občine prijaviteljice na območju Triglavskega narodnega parka, kot je to določeno v Zakonu o Triglavskem narodnem parku (Uradni list RS, št. 52/10, 46/14 – ZON-C, 60/17 in 82/20).

***Sklop B: sofinanciranje izgradnje ali razširitve inkubatorjev***

**Merilo 1: Velikost novo opremljenih uporabnih površin inkubatorja, ki bodo namenjena spodbujanju podjetništva (maksimalno 15 točk)**

Projektu se dodeli 15 točk v primeru, da bo velikost novo opremljenih uporabnih površin inkubatorja več kot 300 m2.

Projektu se dodeli 10 točk v primeru, da bo velikost novo opremljenih uporabnih površin inkubatorja več kot 200 m2 do vključno 300 m2.

Projektu se dodeli 5 točk v primeru, da bo velikost novo opremljenih uporabnih površin inkubatorja več kot 100 m2 do vključno 200 m2.

Merilo se presoja na podlagi podatkov v vlogi, utemeljitve s strani prijavitelja, na osnovi grafičnega prikaza oziroma tlorisa, ipd..

**Merilo 2: Zasedenost novo opremljenih uporabnih površin inkubatorja (maksimalno 15 točk)**

Projektu se dodeli 15 točk v primeru, da bo zasedenost novo opremljenih uporabnih površin inkubatorja najkasneje v obdobju treh (3) let od zaključka projekta več kot 70 %.

Projektu se dodeli 10 točk v primeru, da bo zasedenost novo opremljenih uporabnih površin inkubatorja najkasneje v obdobju treh (3) let od zaključka projekta od več kot 50 % do vključno 70 %.

Projektu se dodeli 5 točk v primeru, da bo zasedenost novo opremljenih uporabnih površin inkubatorja najkasneje v obdobju treh (3) let od zaključka projekta od več kot 30 % do vključno 50 %.

Merilo se presoja na podlagi podatkov v vlogi, utemeljitve s strani prijavitelja, grafičnih prikazov.

**Merilo 3: Koeficient razvitosti občin (maksimalno 15 točk)**

|  |  |
| --- | --- |
| **Projekti, izvedeni v občinah:** Bistrica ob Sotli, Cankova, Gornji Petrovci, Grad, Hodoš/Hodos, Kobilje, Komen, Kostel, Kozje, Kuzma, Loški Potok, Osilnica, Poljčane, Ribnica na Pohorju, Rogašovci, Solčava, Šalovci | 15 točk |
| **Projekti, izvedeni v občinah:** Apače, Bovec, Cirkulane, Črenšovci, Dobrovnik/Dobronak, Kočevje, Lendava/Lendva, Lovrenc na Pohorju, Luče, Moravske Toplice, Podvelka, Puconci, Sveta Ana, Velika Polana, Žetale | 10 točk |
| **Projekti, izvedeni v občinah:** Bohinj, Cerkno, Črna na Koroškem, Črnomelj, Dolenjske Toplice, Gorje, Hrpelje – Kozina, Jezersko, Kobarid, Kostanjevica na Krki, Kranjska Gora, Kungota, Loška dolina, Majšperk, Miren – Kostanjevica, Ormož, Pesnica, Pivka, Podčetrtek, Podlehnik, Renče – Vogrsko, Ruše, Selnica ob Dravi, Semič, Sežana, Središče ob Dravi, Sveti Tomaž, Šentjernej, Tišina, Tržič, Videm, Zavrč | 5 točk |
| **Projekti, izvedeni v občinah:** Ajdovščina, Brda, Brežice, Divača, Dornava, Dravograd, Ilirska Bistrica, Kanal, Metlika, Mežica, Muta, Postojna, Preddvor, Prevalje, Radlje ob Dravi, Ravne na Koroškem, Rogatec, Slovenj Gradec, Šmarje pri Jelšah, Tolmin, Vipava, Vuzenica | 0 točk |

Merilo se presoja na podlagi podatkov v vlogi ter upoštevajoč prilogo 7 razpisne dokumentacije. Projekti, ki bodo izvedeni v občinah s koeficientom razvitosti do 0,79, prejmejo 15 točk. Projekti, ki bodo izvedeni v občinah s koeficientom razvitosti od 0,80 do 0,89, prejmejo 10 točk. Projekti, ki bodo izvedeni v občinah s koeficientom razvitosti od 0,90 do 0,99, prejmejo 5 točk. Projekti, ki bodo izvedeni v občinah s koeficientom razvitosti več kot 1,00, prejmejo 0 točk.

**Merilo 4: Število vključenih novo-ustanovljenih podjetij v inkubator (maksimalno 15 točk)**

Projektu se dodeli 15 točk v primeru, da bo v inkubator vključenih najmanj 11 novo-ustanovljenih podjetij.

Projektu se dodeli 10 točk v primeru, da bo v inkubator vključenih od 6 do 10 novo-ustanovljenih podjetij.

Projektu se dodeli 5 točk v primeru, da bo v inkubator vključenih od 3 do 5 novo-ustanovljenih podjetij.

Merilo se presoja na podlagi podatkov v vlogi, utemeljitve s strani prijavitelja.

**Merilo 5: Število izvedenih delavnic (maksimalno 15 točk)**

Projektu se dodeli 15 točk v primeru, da bo v okviru inkubatorja izvedenih najmanj 31 delavnic.

Projektu se dodeli 10 točk v primeru, da bo v okviru inkubatorja izvedenih od 21 do 30 delavnic.

Projektu se dodeli 5 točk v primeru, da bo v okviru inkubatorja izvedenih od 11 do 20 delavnic.

Merilo se presoja na podlagi podatkov v vlogi, utemeljitve s strani prijavitelja. Delavnice se lahko izvedejo za inkubirance oziroma ožjo/širšo javnost, vsebina delavnic pa se mora nanašati na področje podjetništva, digitalizacije, krožnega gospodarstva, zelene ekonomije, ipd..

**Merilo 6: Število izvedenih projektov z gospodarstvom (maksimalno 10 točk)**

Projektu se dodeli 10 točk v primeru, da bo v okviru inkubatorja izvedeno najmanj 11 projektov z gospodarstvom.

Projektu se dodeli 5 točk v primeru, da bo v okviru inkubatorja izvedeno od 6 do 10 projektov z gospodarstvom.

Merilo se presoja na podlagi podatkov v vlogi, utemeljitve s strani prijavitelja.

**Merilo 7: Vključenost v mrežo inkubatorjev (maksimalno 10 točk)**

Projektu se dodeli 10 točk v primeru, da bo inkubator vključen v mrežo podjetniških inkubatorjev na regionalni in/ali državni ravni.

Projektu se dodeli 5 točk v primeru, da bo inkubator vključen v mrežo podjetniških inkubatorjev na občinski ravni.

Merilo se presoja na podlagi podatkov v vlogi, utemeljitve s strani prijavitelja.

**Merilo 8: Trajnostna raba prostora, na katerem se izvaja projekt, ki je predmet vloge na javni razpis oziroma umestitev inkubatorja v staro mestno jedro (maksimalno 10 točk)**

Projektu se dodeli 10 točk v primeru, da se inkubator, ki je predmet vloge na javni razpis, nahaja na degradiranem območju ali pa bo umeščen v staro mestno jedro.

Funkcionalno degradirano območje (FDO) predstavlja nezadostno izkoriščeno ali zapuščeno območje z vidnim vplivom predhodne rabe in zmanjšano uporabno vrednostjo, ki lahko predstavlja potencial za razvoj.

Merilo se presoja na podlagi vpogleda v evidenco funkcionalno degradiranih območij, ki je dosegljiva na spletnem naslovu:

https://investtest.spiritslovenia.eu/degradiranaobmocja?regija=&vrednost=&tip=&sektor=&sortOrder=desc&sort=undefined&iskanje=undefined&page=1&pageSize=20

V kolikor na navedenem elektronskem naslovu območje izgradnje/širitve inkubatorja, ki je predmet vloge na javni razpis, ni evidentirano kot degradirano območje, se projektu po tem merilu točk ne dodeli oziroma se dodeli 0 točk.

V koliko izgradnja/širitev inkubatorja, ki je predmet vloge na javni razpis, ne bo umeščena v staro mestno jedro, se projektu po tem merilu točk ne dodeli oziroma se dodeli 0 točk.

**Merilo 9: Okolje, trajnostna naravnanost projekta, ki je predmet vloge na javni razpis (maksimalno 15 točk)**

Projektu se dodeli 15 točk v primeru, da je v okviru projekta predvidena izvedba najmanj 11 ukrepov v smeri trajnostne naravnanosti projekta oziroma t.i. modre/zelene infrastrukture.

Projektu se dodeli 10 točk v primeru, da je v okviru projekta predvidena izvedba od 7 do 10 ukrepov v smeri trajnostne naravnanosti projekta oziroma t.i. modre/zelene infrastrukture.

Projektu se dodeli 5 točk v primeru, da je v okviru projekta predvidena izvedba od 4 do 6 ukrepov v smeri trajnostne naravnanosti projekta oziroma t.i. modre/zelene infrastrukture.

Merilo se presoja na podlagi podatkov v vlogi ter utemeljitve s strani prijavitelja. Ukrepi so navedeni v poglavju 9 razpisne dokumentacije. Prijavitelj lahko izvede tudi druge ukrepe, ki v razpisni dokumentaciji niso predvideni, se pa nanašajo na trajnostno naravnanost projekta in/ali zeleno oziroma modro infrastrukturo.

**Merilo 10: Prispevek k skladnemu regionalnemu razvoju (10 točk)**

Projektu se dodeli 10 točk v primeru, da je del občine prijaviteljice na območju Triglavskega narodnega parka, kot je to določeno v Zakonu o Triglavskem narodnem parku (Uradni list RS, št. 52/10, 46/14 – ZON-C, 60/17 in 82/20).

# OBVEŠČANJE O IZBORU IN POGOJI ZA PODPIS POGODBE

Prijavitelji bodo o rezultatih javnega razpisa obveščeni s sklepom najkasneje v roku devetdeset (90) dni od datuma odpiranja vlog prispelih na javni razpis.

O dodelitvi sredstev s sklepom odloči predstojnik ministrstva.

Ministrstvo bo lahko za vse projekte, za katere bo izdan sklep o izboru projekta, izvedlo ogled projekta na terenu, da preveri resničnost podatkov, ki jih je prijavitelj navedel v vlogi. Končni prejemnik bo o morebitnem ogledu projekta na terenu predhodno obveščen. V kolikor se dejansko stanje na terenu ne bo ujemalo s prikazom stanja v vlogi na javni razpis, ministrstvo ne bo pristopilo k podpisu pogodbe.

Prijavitelji bodo na podlagi sklepa o izboru projekta pozvani k podpisu pogodbe. Če se prijavitelj v roku osmih (8) dni od prejema poziva na podpis pogodbe na poziv ne bo odzval, se bo štelo, da je umaknil vlogo za pridobitev sredstev. Pogodba o sofinanciranju bo pričela veljati z dnem, ko jo bosta podpisali obe pogodbeni stranki.

Rezultati predmetnega javnega razpisa so informacije javnega značaja in bodo po izdaji sklepov o izboru projektov objavljeni na spletni strani ministrstva.

V kolikor bo ugotovljeno neizpolnjevanje pogojev kadarkoli v času postopka javnega razpisa ali kadarkoli kasneje, se vloga zavrne, oziroma se pogodba s prijaviteljem ne podpiše, sklep o izboru pa odpravi, oziroma se že podpisana pogodba o izboru projekta razveže, ter od končnega prejemnika zahteva vračilo sredstev, skupaj z zakonitimi zamudnimi obrestmi od dneva izplačila do dneva nakazila v proračun RS.

# OSTALE ZAHTEVE

Prijavitelji bodo morali podpisati izjavo, da so seznanjeni s spodaj navedenimi posledicami in da bodo pri izvajanju projekta upoštevali in spoštovali spodaj navedene zahteve.

## Zahteve glede hranjenja dokumentacije in spremljanja ter evidentiranja

Izbrani prijavitelj bo dolžan zagotavljati dostopnost in hrambo celotne originalne dokumentacije, vezane na projekt in zagotavljati ministrstvu in drugim nadzornim organom vpogled v navedeno dokumentacijo za potrebe bodočih preverjanj še 10 (deset) let po zaključku projekta.

Izbrani prijavitelj mora voditi in spremljati porabo sredstev za projekt računovodsko ločeno na posebnem stroškovnem mestu ali po ustrezni računovodski kodi za vse transakcije v zvezi s projektom, tako da je v vsakem trenutku zagotovljen pregled nad namensko porabo sredstev, ne glede na računovodska pravila Republike Slovenije.

## Zahteve glede dostopnosti dokumentacije nadzornim organom

Izbrani prijavitelj mora omogočiti tehnični, administrativni in finančni nadzor nad izvajanjem projekta. Nadzor se izvaja s strani ministrstva, nacionalnega koordinatorja za revizijo (Urad za nadzor nad proračunom – UNP), nacionalnega koordinatorja za stroške (Ministrstvo za finance) in/ali drugih domačih ali evropskih nadzornih institucij (v nadaljnjem besedilu: nadzorni organi).

Izbrani prijavitelj bo moral nadzornim organom predložiti vse dokumente, ki izkazujejo resničnost, pravilnost in skladnost upravičenih stroškov sofinanciranega projekta. V primeru preverjanja na kraju samem bo izbrani prijavitelj moral omogočil vpogled v računalniške in računovodske programe, listine in postopke v zvezi z izvajanjem projekta ter v rezultate projekta (iz dokumentarnih in informacijskih sistemov). Izbrani prijavitelj bo o izvedbi preverjanja na kraju samem predhodno pisno obveščen, ministrstvo ali drug nadzorni organ pa lahko opravi pregled na terenu brez predhodne najave. Izbrani prijavitelj bo dolžan ukrepati skladno s priporočili iz končnih poročil nadzornih organov in redno obveščati ministrstvo o izvedenih ukrepih.

## Zahteve glede zagotavljanja enakih možnosti in trajnostnega razvoja

Izbrani prijavitelj bo moral zagotoviti spodbujanje enakih možnosti moških in žensk ter preprečiti vsakršno diskriminacijo, zlasti v zvezi z dostopnostjo za invalide, med osebami, ki so oziroma bodo vključene v izvajanje aktivnosti v okviru predmetnega javnega razpisa, v skladu z zakonodajo, ki pokriva področje zagotavljanja enakih možnosti.

Izbrani prijavitelj bo moral rezultate projekta uresničevati v skladu z načelom trajnostnega razvoja in ob spodbujanju cilja Evropske unije o ohranjanju, varovanju in izboljšanju kakovosti okolja.

## Zahteve glede varovanje osebnih podatkov in poslovnih skrivnosti

Varovanje osebnih podatkov, ki jih ministrstvu posredujejo prijavitelji bo zagotovljeno v skladu z veljavno zakonodajo, ki ureja varovanje osebnih podatkov, vključno s Splošno uredbo GDPR in ZVOP-1.

Vsi podatki iz vlog, ki jih komisija odpre, so informacije javnega značaja razen tistih podatkov, ki jih prijavitelj posebej označi, in sicer poslovne skrivnosti, osebni podatki in druge izjeme iz 6. člena Zakona o dostopu do informacij javnega značaja (Uradni list RS, št. 51/06 – uradno prečiščeno besedilo, 117/06 – ZDavP-2, 23/14, 50/14, 19/15 – odl. US, 102/15, 7/18 in 141/22, v nadaljnjem besedilu: ZDIJZ), ki niso javno dostopne in tako ne smejo biti razkrite oziroma dostopne javnosti. Poslovna skrivnost se lahko nanaša na posamezen podatek ali na del vloge, ne more pa se nanašati na celotno vlogo. Prijavitelj mora pojasniti, zakaj posamezen podatek ne sme biti dostopen javnosti kot informacija javnega značaja. Če prijavitelj ne označi in razloži takšnih podatkov v vlogi, bo ministrstvo lahko domnevalo, da vloga po stališču prijavitelja ne vsebuje poslovnih skrivnosti in drugih izjem iz 6. člena ZDIJZ.

Namen obdelave osebnih podatkov, ki jih ministrstvu posredujejo prijavitelji, je izvedba javnega razpisa, vodenje podatkov, evidenc, analiz in drugih zbirk za ministrstvo in nadzorne organe in sicer o izidu javnega razpisa in o izvajanju pogodbe o (so)financiranju. Nadalje je namen obdelave osebnih podatkov tudi izdelava študij in vrednotenj, sodelovanje in priprava oziroma izdelava vlog v postopkih pred pristojnimi organi (postopki pred sodnimi, preiskovalnimi ali drugimi pristojnimi organi). Osebni podatki se bodo obdelovali tudi za namene učinkovitega delovanja informacijskih sistemov ali pripomočkov, ki jih uporablja ali jih je dolžno uporabljati ministrstvo.

Podatki o sofinanciranih projektih, za katere je tako določeno s predpisi ali, ki so javnega značaja, se bodo objavili. Objavljen bo seznam izbranih prijaviteljev, ki bo obsegal navedbo izbranega prijavitelja, naziv projekta, programsko območje izbranega prijavitelja in znesek javnih virov financiranja projekta. Objave podatkov o projektih in izbranih prijaviteljev do sredstev bodo izvedene v skladu z ZDIJZ.

## Zahteve glede spremljanja in vrednotenja doseganja ciljev in kazalnikov projekta

Prijavitelj mora v vlogi realno prikazati načrtovane cilje projekta. Podatki iz vloge za prijavo (prejete dokumentacije) bodo osnova za spremljanje pričakovanih rezultatov in bodo kot takšni tudi priloga pogodbe o dodelitvi sredstev.

V primeru, da med izvajanjem projekta pride do sprememb, ki bi vplivale na oceno vloge tako, da bi se ocena znižala pod prag sofinanciranih projektov, ministrstvo lahko odstopi od pogodbe o dodelitvi sredstev ter zahteva vrnitev izplačanih sredstev skupaj z zakonskimi zamudnimi obrestmi od dneva izplačila do dneva nakazila v proračun RS.

V primeru, da izbrani prijavitelj v treh (3) letih po zaključku projekta ne bo dokazal uresničitev načrtovanih kazalnikov rezultata v celoti, lahko ministrstvo zahteva vračilo že izplačanih sredstev oziroma sorazmernega dela sredstev za nerealizirane kazalnike rezultata projekta, skupaj z zakonskimi zamudnimi obrestmi od dneva izplačila do dneva nakazila v proračun RS.

## Posledice, če se ugotovi, da je v postopku potrjevanja ali izvrševanja projektov prišlo do resnih napak, nepravilnosti, goljufije ali kršitve obveznosti

V kolikor se ugotovi, da je v postopku potrjevanja projektov ali izvajanja projektov prišlo do resnih napak, nepravilnosti ali kršitve obveznosti ali pa izbrani prijavitelj ministrstva ni seznanil z vsemi dejstvi in podatki, ki so mu bili znani ali bi mu morali biti znani oziroma, da je posredoval neresnične, nepopolne podatke oziroma dokumente ali prikril informacije, ki bi jih bil v skladu s tem javnim razpisom dolžan razkriti, ker bi lahko vplivali na odločitev ministrstva o dodelitvi sredstev ali da je neupravičeno pridobil sredstva po tem javnem razpisu, na podlagi ponarejene listine ali kaznivega dejanja, bo ministrstvo odstopilo od pogodbe, izbrani prijavitelj pa bo dolžan vrniti neupravičeno prejeta sredstva skupaj z zakonskimi zamudnimi obrestmi od dneva izplačila do dneva nakazila v proračun RS. Če je takšno ravnanje namerno, se bo obravnavalo kot goljufija.

##  Posledice, če se ugotovi, da aktivnosti na projektu niso bile skladne s pravom Republike Slovenije

V kolikor se ugotovi, da aktivnosti na projektu niso bile skladne s pravom Republike Slovenije, bo ministrstvo odstopilo od pogodbe, izbrani prijavitelj pa bo dolžan vrniti neupravičeno prejeta sredstva skupaj z zakonskimi zamudnimi obrestmi od dneva izplačila do dneva nakazila v proračun RS.

## Posledice, če se ugotovi dvojno financiranje posamezne projekta ali, da je višina financiranja projekta presegla maksimalno dovoljeno stopnjo oziroma znesek pomoči

Dvojno uveljavljanje stroškov in izdatkov, ki so že bili povrnjeni iz katerega koli drugega vira, ni dovoljeno. V kolikor se ugotovi dvojno uveljavljanje stroškov in izdatkov, ministrstvo pogodbo odpove in zahteva vračilo že izplačanih sredstev skupaj z zakonitimi zamudnimi obrestmi od dneva izplačila do dneva nakazila v proračun RS. Če je dvojno uveljavljanje stroškov in izdatkov namerno, se bo obravnavalo kot goljufija. Izbranemu prijavitelju se bo vrednost sofinanciranja po pogodbi znižala za vrednost vrnjenih zneskov iz naslova dvojnega uveljavljanja stroškov in izdatkov.

V kolikor se ugotovi, da je višina sofinanciranja projekta presegla maksimalno dovoljeno stopnjo, ministrstvo zahteva vrnitev preveč izplačanih sredstev skupaj z zakonskimi zamudnimi obrestmi od dneva izplačila do dneva nakazila v proračun RS.

# PRITOŽBA

Zoper sklep ministrstva pritožba ni dovoljena. Prijavitelj lahko v tridesetih (30) dneh od vročitve sklepa ministrstva sproži upravni spor z vložitvijo tožbe na Upravno sodišče Republike Slovenije.

# DODATNE INFORMACIJE IN OBVEŠČANJE

Dodatne informacije v zvezi s pripravo prijav in pojasnila k razpisni dokumentaciji so prijavitelju dosegljive na podlagi pisnega zaprosila, posredovanega na elektronski naslov gp.mkrr@gov.si, s pripisom »za Javni razpis za sofinanciranje projektov ekonomsko-poslovne infrastrukture na obmejnih problemskih območjih v letih 2023 in 2024«.

Vprašanja morajo prispeti na zgornji naslov najkasneje pet (5) delovnih dni pred iztekom roka za oddajo vloge. Ministrstvo bo odgovore na vprašanja objavilo najkasneje tri (3) delovne dni pred iztekom roka za oddajo vloge, pod pogojem, da je bilo vprašanje posredovano pravočasno. Vprašanja, ki ne bodo pravočasna, ne bodo obravnavana. Objavljeni odgovori na vprašanja postanejo sestavni del razpisne dokumentacije. Vprašanja in odgovori bodo javno objavljeni na spletnem naslovu https://www.gov.si/drzavni-organi/ministrstva/ministrstvo-za-kohezijo-in-regionalni-razvoj/javne-objave-ministrstva-za-kohezijo-in-regionalni-razvoj/.

Vprašanja in odgovori bodo objavljeni na spletni strani, zato bodite pri postavljanju vprašanj pazljivi, da v njih ne razkrivate morebitnih osebnih podatkov, poslovnih skrivnosti in drugih podatkov, ki ne smejo biti javno objavljeni.

Potencialni prijavitelji bodo o vseh novostih sproti obveščeni preko spletne strani https://www.gov.si/drzavni-organi/ministrstva/ministrstvo-za-kohezijo-in-regionalni-razvoj/javne-objave-ministrstva-za-kohezijo-in-regionalni-razvoj/.

|  |  |  |
| --- | --- | --- |
|  |  | Republika SlovenijaMinistrstvo za kohezijo in regionalni razvoj dr. Aleksander Jevšek minister |

1. Razširitev EPC: pomeni povečanje uporabnih površin EPC, ki že deluje (podjetja v EPC opravljajo svojo dejavnost). Razširitev inkubatorjev pomeni povečanje uporabnih površin inkubatorja, ki že deluje. [↑](#footnote-ref-1)
2. V primeru, da namenska raba prostora v času oddaje vloge na javni razpis ne ustreza oznaki IP in/ali IG, mora prijavitelj v vlogi izkazati, da je sprememba namembnosti zemljišč v postopku sprejemanja ter je to ustrezno razvidno iz prostorskega akta občine, ki je v postopku sprejemanja. V kolikor bo prijavitelj izkazal, da bo namembnost zemljišča po spremembi ustrezala oznaki IP in/ali IG, bomo šteli, da je pogoj glede namembnosti zemljišč izpolnjen. [↑](#footnote-ref-2)
3. EPC/inkubator, ki nima urejene ustrezne cestne povezave oziroma dostopi do EPC/inkubatorja niso ustrezno urejeni (in se ne bodo uredili tekom izvedbe projekta, ki je predmet vloge na javni razpis), ni upravičena do sofinanciranja. [↑](#footnote-ref-3)
4. Stroški storitev arheoloških izkopavanj so upravičeni tudi v primeru, da so vključeni med stroške GOI del. [↑](#footnote-ref-4)
5. V skladu z navedenim naj prijavitelji pripravijo realno dinamiko »črpanja« nepovratnih sredstev, saj neporabljenih nepovratnih sredstev v letu 2023 načeloma ne bo možno prenašati v leto 2024. [↑](#footnote-ref-5)
6. Z javnim razpisom želimo naslavljati tiste projekte, ki bodo zagotavljali ustrezno zasedenost novo opremljenih uporabnih površin. V kolikor v občini že obstajajo nezasedene uporabne površine EPC in je odstotek nezasedenosti višji od 20 %, projekt ni upravičen do sofinanciranja in bo s sklepom zavrnjen. [↑](#footnote-ref-6)
7. Z javnim razpisom želimo naslavljati tiste projekte, ki bodo zagotavljali ustrezno zasedenost novo opremljenih uporabnih površin. V kolikor v občini že obstajajo nezasedene uporabne površine v obstoječem(ih) inkubatorju(ih) in je odstotek nezasedenosti višji od 20 %, projekt ni upravičen do sofinanciranja in bo s sklepom zavrnjen. [↑](#footnote-ref-7)
8. Vsakemu izmed v razpisu navedenih kazalnikov rezultata (zasedenost novo opremljenih uporabnih površin izgrajenega/razširjenega inkubatorja (v % glede na nove uporabne površine), število vključenih novo-ustanovljenih podjetij v inkubator, število izvedenih delavnic, število izvedenih projektov z gospodarstvom) se določi 25 % delež v doseganju kazalnikov. To pomeni, da nedoseganje npr. kazalnika »število izvedenih delavnic« lahko privede do vračila 25 % izplačanih nepovratnih sredstev. [↑](#footnote-ref-8)